«Лўличилик қилманг». Расул Кушербаев ва Алишер Қодиров нима сабабдан тортишиб қолди? – Газета.uz\nФото: Видеодан лавҳа / Alter ego\nLotinchada 21 июн 2022, 16:17 Жамият\nОлий Мажлис Қонунчилик палатасининг 21 июндаги мажлисида қонун лойиҳаси муҳокамаси вақтида депутатлар Расул Кушербаев ва Алишер Қодиров ўртасида даҳанаки тортишув юзага келди.\nГап электрон далиллар билан ишлаш тизими такомиллаштирилиши муносабати билан Ўзбекистоннинг айрим қонун ҳужжатларига ўзгартиш ва қўшимчалар киритиш ҳақида кетмоқда. Расул Кушербаев мазкур қонун лойиҳасини депутатларга тақдим этар экан, барча партиялар фракцияларига ўзларинниг муносабатини билдириш бўйича таклиф билан чиқилганини эслатиб ўтди.\n«Ўтган даврда барча партия фракцияларидан мавжуд лойиҳани қўллаб-қувватловчи мазмундаги хатлар берилди. Ўтган даврда биз бирорта депутатдан ёки алоҳида гуруҳлардан мана шу қонун лойиҳаси бўйича таклифларни олмадик. Шу боисдан қўмитамиз биринчи ўқишда киритилган лойиҳа вариантини яна кун тартибига киритиш ва овозга қўйиш таклифи билан чиқаяпти», — деди Расул Кушербаев.\nУнинг сўзларига кўра, ягона ўзгариш бу — янги амалиётга кўра қонунларни қабул қилишда преамбула қисми қўшилган. У бошқа ўзгаришлар йўқлиги боис депутатлардан моддама-модда иккинчи ўқишда кўриб, маъқуллашни сўради.\nМиллий тикланиш фракцияси аъзоси Илҳом Абдуллаев эса қонуннинг биринчи моддасидаёқ ўзининг эътирозини билдирди.\n«Очиғини айтганда мен гапиришни хоҳламагандим. Агар қўмитанинг позицияси шундай бўлса, агар сизни шунақа қонун қониқтирса, ҳеч нарса қилмасдан уни қабул қилишни хоҳлаётган экансиз — қабул қилинг, ким сизга қаршилик қила оларди? Фақат депутатларнинг эътиборини 201−1-моддага қаратмоқчиман. Бу фуқаролар информацион ҳуқуқларининг жиддий бузилиши. Уни бу кўринишда қабул қилиш мумкин эмас. Уларни нима дейишмасин, 201−1-модда бу шунчаки жиноятдир», — деди у.\nРасул Кушербаев бунга жавобан, мазкур масала ўтган сафар ҳам кўтарилганини қайд этди.\n«Бу ерда терговчи-суриштирувчига ёки прокурор ё суднинг талабига кўра фуқаролар, корхона, муассаса ва ташкилот раҳбарлари ва бошқа мансабдор шахслар тергов ёки суд ҳаракатларини юритишда фойдаланиш учун зарур бўлган ўз ихтиёридаги маълумотларни тақдим қилиши кераклиги ҳақида гап кетаяпти. Бу амалиётда ўзининг ихтиёридаги ҳамма маълумотларни талаб қилишга олиб келиши мумкин фирклар ҳам айтилаяпти, лекин бу ерда аниқ ва тиниқ ёзилаяптики, яъни, суд ҳам, терговчи ҳам иш учун зарур бўлганини сўрайди», — деди у.\nТаъкидланишича, амалиётда барча маълумотларни олиш бўйича талаб бўлмаган.\nДепутатнинг қўшимча қилишича, мазкур модда иккинчи ўқишдан ўтиб бўлган.\nИлҳом Абдуллаев яна бир марта сўз олиб, мазкур норма қабул қилинса терговчи ёки суриштирувчиларга электрон маълумотларни олиш учун «лазейка» яратиб берилишини таъкидлаб, буни қайта кўриб чиқишга чақирди.\nШундан сўнг, ЎзЛиДеП фракцияси аъзоси Дониёр Ғаниев ҳам баҳс-мунозараларга аралашди.\n«Терговчи, судья ёки прокурор талабига кўра, иш жараёнида раҳбар ёки мансабдорларнинг шахсий эҳтиёжидаги электрон маълумотлар ҳам қамраб олинадими ёки ишга оид маълумотлар қамраб олинадими? Чунки электрон маълумотни очиб берганингларда, унга ҳамма нарсани киритиб юбораяпсизлар. Ижтимоий тармоқлардаги аъборотларни ҳам электрон маълумот сифатида 204−1-моддада очиб бергансизлар», — деди у.\nУнинг фикрича, бундан иш юритиш доирасида корхона мансабдор шахсларининг шахсий ижтимоий тармоқлардаги саҳифаларидаги маълумотларни ҳам тақдим этиш мажбурияти юкланаяпти. «Мен қонунни олиб чиқаётган депутатимbpybyu шахсий фикрини билмоқчи эдим, буни қанчалик тўғри деб ўйлайсиз?», — дея Дониёр Ғаниев Расул Кушербаевга юзланди.\nУлар ўртасидаги суҳбат қуйидагича давом этди:\nҒаниев: Мантиқ тушунилаяптики, раҳбардан ўзини дейлик Facebook, Telegram саҳифасидаги шахсий, оилавий ёзишмалар ҳам кириб кетадими йўқми?\nКушербаев: Йўқ кирмайди.\nҒаниев: Қаердан билаяпсизлар кирмаслигини?\nКушербаев: 201−1-моддада аниқ айтаяпти, корхона, муассаса, ташкилот раҳбари ёки мансабдор шахсни ихтиёрида бўлган маълумотлар дейилган.\nҒаниев: Шахсий ёзишмалар менинг ихтиёримдаги маълумотлар-ку.\nКушербаев: Сиз корхонанинг ходими сифатида ўзингизни шахсий маълумотларингиз, саҳифангизни ҳам ўша корхонанинг ихтиёрига ўтказган бўлсангиз унда беришга мажбурсиз.\nҒаниев: Бу ерда корхонани ихтиёрида демаяпти. Бу ерда раҳбар билан мансабдор шахснинг ихтиёридаги деяпти. Юридик шахс деганда мен тушунган бўлардим, эртага бу шахсий маълумотларни қаердан ҳимоя қиламиз?\nКушербаев: Ундан фуқаро сифатида талаб қилмаяпти, корхонанинг раҳбари сифатида ташкилот ихтиёрида бўлса берасан деяпти.\nҒаниев: Лекин у сўз бу ерда йўқ. Корхона ихтиёридаги деб ёзинглар, гап йўқ.\nКушербаев: Корхона раҳбарининг фуқаро сифатидаги у ўзини, лекин корхона раҳбари сифатида бериши керак.\nҒаниев: Лекин шуни эртага шундай талқин қилинмаслигига ким жавоб беради?\nКушербаев: Бундан талқин қилинмайди!\nДепутатларнинг бир бирини тингламасдан баҳсга кириши мажлисга раислик қилувчи Улуғбек Иноятовнинг аралашувидан сўнг якунланди.\nРасул Кушербаев узр сўраб, энди индамаслигини таъкидлади.\nДепутат Шуҳрат Полвонов қўмитадоши Кушербаевнинг тарафини олди. «Қонунни айнан фақат ўзини ўқийверса, кўзимизга хар ҳил олабўжилар кўринаверади. Амалдаги нормада хатто тергов ёки суд билан боғлиқ деган тушунчаларни ҳам бермаяпти. Биз бугун киритаётган 201−1-моддамизда бундан кўра яхшироқ, адолатлироқ қилиб, тергов, жиноят иши билан боғлиқ бўлса деган тушунчаларни киритаяпмиз», — деди у.\nУнинг фикрича, ўз ихтиёри деганда гап корхона ва муассасалар раҳбарларининг шахсий маълумотлари ҳақида кетмаяпти. Таъкидланишича, бу борада амалиётда фуқаролар суд ёки терговдан шикоят қилмаган. «Олдин депутатлар суд ёки тергов жараёнида қатнашиб, процессуал тартиблар қандай бўлиши ҳақида маълумот олса [мақсадга мувофиқ бўларди]», — деди у.\n«Бу дегани биринчи улар келиб туриб, олдин ҳовлингизни титкилаб, ҳамма маълумотларингизни кўриб чиқиб, энди ичидан мана буни бер демайди. Терговчи ёки суднинг ҳам ундай ҳаракат қилишига ҳаққи йўқ. Улар аниқ маълумотни сўрайди. Бу процессуал жараёнлардан ҳавотир олмасаларингиз ҳам бўлади», — деди Коррупцияга қарши курашиш ва суд-ҳуқуқ масалалари қўмитаси раисининг ўринбосари.\nМунозараларга ХДП фракцияси аъзоси Шарофиддин Назаров ҳам аралашди.\n«Корхонанинг фаолиятига тегишли бўлган маълумотлар билан шахсий маълумотларнинг ўртасида аниқ қизил чегара қўя олмаймиз. Бугунги кунда бунинг ҳеч иложи йўқ. Биз бу моддани қабул қилинишига қарши эмасмиз. Лекин, бу ерда аниқ кўрсатилган бўлиши керак. Биз [шахсий маълумотларини] олиб қўймаймиз деяпсиз. Бундан ҳолатлар жуда кўп. Амалиётда ҳам кўрганмиз, ноутбукни ҳибсга олиб, тергов жараёнида 3−4 ойлаб қайтариб бермасдан юрган ҳолатлар ҳам бўлган, бугун ҳам бўлиб турибди. Буни ҳеч ким инкор қила олмайди. Ҳужжатда муаммо бор, буни кўриб, билиб туриб қабул қилиб юборсак жуда катта хато бўлади», — деди у.\nМиллий тикланиш фракцияси аъзоси Алишер Қодиров эса лойиҳа доирасида ҳозиргача билдирилган эътирозларга бирор марта жавоб олмаганини маълум қилди.\n«Мутахассислар бизга техник ечим бериши керак. Ахборот асрида яшаяпмиз. Электрон далилни орқасидан жуда катта электрон маълумотлар базасига бир қадам, бир ҳаракат билан [етишиб олиш] имконияти бўлади. Бугун йирик компаниялар тижорат сири, уларнинг ҳаёт-мамотига боғлиқ бўлган маъумлотларни электрон шаклда сақлайди. Қанақадир арзимас масала орқали ўша электрон базага имконият яратиб берилса, компаниялар банкрот бўлиши мумкин», — деди у.\nУнинг фикрича, мазкур ҳолатларга қонун ташаббускорлари томонидан бирор ечим берилмаган.\n«Бу масаланинг жавоби йўқ. Процесда ҳеч қанақа ҳалақит бермайди, биз уни чеклаб қўямиз, ўша қисмини оламиз, қолганини олмаймиз деган гапларни қилаверишинглар мумкин. Лекин сизлардан ҳам фойдаланиб қолишлари мумкин, ўзинглар билмай қоласизлар», — деди Алишер Қодиров.\nУ ўқиш вақтида ўртоғининг компютери йўқолиб қолгани ва қидирувда топилгач, терговчиларнинг унинг паролини сўраб, ичини очиб кўргани, шундан сўнг, компютерда турли нарсалар чиққани боис у катта миқдорда жаримага тортилганини мисол қилиб келтирди.\n«Электрон маълумотларга „доступ“ беридингизми, уни ичидан нималар чиқиб кетишини ҳеч ким [жавоб беролмайди]. Лекин у шахсий, хатто сирли, ёпиқ маълумот бўлиши мумкин. Шарофиддин аканинг гапи жуда ҳам тўғри, биз шошилаяпмиз. Бунинг ечими, электрон далилни қаеридан қайси чегара билан ажратиб олишини бизга қозилар эмас, техник мутахассислар айтиб берсин. Ва қандай қилиб шахсий маълумотларни ҳимоялаб беришади?», — деди у.\nШундан сўнг, у Расул Кушербаев билан баҳс-мунозараларга киришиб кетди. Уларнинг бир-бирига сўз бермасдан тортишган суҳбати қуйидагича тус олди:\nҚодиров: Мана масалан бизнинг энг озодликсевар депутатамиз Расул Хидралиевичнинг ўзи билмаяпти, тушунмаяпти.\nКушербаев: Ким айтди тушунмаяпти деб? Кечириб қўясиз мен яхшигина тушуниб турибман.\nҚодиров: Тўхтаб туринг, мен сиз билан тортишмоқчи эмасман.\nКушербаев: Қонунни ўқиш керак яхшилаб, қонунни ўқимаяпсизлар.\nҚодиров: Қонунни ўқиганим учун айтаяпман. Сиз билан полемика қилмоқчи эмасман.\nКушербаев: Фуқаро демаяпти-ку, аниқ ёзаяпти. Қонунни ўқимаяпсизлар.\nҚодиров: Қонунни ўқидик.\nКушербаев: Мени нимани ўйлаётганимни умуман гапирманг.\nҚодиров: Саҳнага чиқволиб, «лўличилик» қилманг, эшитинг. Саволга жавоб бериш учун чиққансиз, мен билан полемика қилиш учун чиққанингиз йўқ.\nКушербаев: Тўғри тушуниб турибман, масъулман шунга.\nҚодиров: Техникмисиз? IT`ни тушунасизми? Электрон маълумот нима эканлигини тушунасизми? Ҳеч нимани тушунмайсиз. Битта саволга ҳам жавоб беролганингиз йўқ. Ўшанинг учун депутатларни қонунни қўмитага қайтариб, муҳокама қилиб, тагига етишга чақираман.\nШундан сўнг, мажлисга раислик этувчи Улуғбек Иноятов лойиҳа ташаббускори бўлгани учун биринчи ўринда қўмитанинг қонунни қабул қилиш таклифига овоз беришни сўради. Кейин эса уни қўмитага қайтариш бўйича таклифни овозга қўйишини маълум қилди.\nЛойиҳани 43 нафар депутат қўллаб-қувватлади, яна 42 нафари қарши овоз берди, 22 нафари бетараф ва 9 нафари овоз бермаганлар қаторида қолди. Якунда ҳужжат қўмитага қайтарилди.\nМарказдан тушишдан олдин Расул Кушербаев қонун муҳокамасини «шахсий адоватга айлантирмасликни сўради».\nҚуйи палата матбуот котиби Одилжон Тожиевнинг ёзишича, «бу нормал ҳолат ва парламентдаги доимий ишчи жараён».\n«Бу ҳолат парламент қуйи палатасида ички муҳит ёмонлигини, халқ вакиллари ўртасидаги муносабатлар дарз кетганини англатмайди. Масалани шундай талқин қилаётганлар, гап бундай. Сиз қонун ижодкорлиги жараёни ҳақида етарли тасаввурга эга бўлмай туриб, нотўғри мулоҳаза юритаяпсиз. Расул Кушербаев тақдим қилган қонун лойиҳаси бўйича муҳокамада сўзга чиққан ва эътироз билдирган барча депутатлар, хусусан, Алишер Қодиров билан ҳам ўзаро дўстона алоқада», — деб ёзди у.\nБлогер, ҳуқуқшунос Хушнудбек Худойбердиев видеони тўлиқ кўриб, ўрганиб чиққанини маълум қилди.\n«Кушербаев ҳимоя қилаётган Жиноят-процессуал кодексини ўзгаритиришга оид қонун лойиҳасига фақат Қодиров эмас, бошқа депутатлар — Илҳом Абдуллаев, Дониёр Ғаниев, Шарофиддин Назаров ҳам эътироз билдирган. Ҳуқуқшунос сифатида айтишим мумкинки, барчасининг эътирози тўппа-тўғри!», — деб ёзди у.\nУнинг фикрича, қонун лойиҳаси матни юридик жиҳатдан пухта эмас, шу сабабли эртага амалиётда терговчилар бу «лазейкали» қонундан фойдаланиб, мансабдор шахсларнинг телефон ва компьютерларини бемалол титкилай оладиган бўлиб қолади. «Амалиётда буни бирорта депутат назорат қилиб беролмайди, қўлидан келмайди. Ҳушёр депутатларга раҳмат!», — деди ҳуқуқшунос.\nБундан ташқари, у Алишер Қодировнинг шахсиятга ўтиб кетганини қоралади.\n«Алишер Қодировнинг юртимизда ҳам кўпчиликни ташкил этадиган миллатга нисбатан ҳурматсизлик маъносини уйғотувчи иборани ишлатгани нотўғри бўлди. Имкон қадар бундай ибораларни ишлатишдан барчамиз қочишимиз керак», — деб ёзди Хушнудбек.\nИжтимоий тармоқларда қуйи палата мажлисларига бу тарзда жон киргани кўплаб муҳокамаларга сабаб бўлди. Шундан сўнг, депутат Расул Кушербаевнинг ўзи ҳам қисқа изоҳини эълон қилди.\n«Мен ҳақиқатан ҳам озодликни севаман ва ўзимни озод инсон деб биламан. Бу менинг энг қадрли бойлигим. Менимча қолганлар ҳам озодликни севиб, ўзларини озод инсонлар деб билишади, айниқса депутатлар. Биз озодсеварлармиз!», — деб ёзди у.


МЕҲНАТ ШАРТНОМАСИ » Past Darg'om haqiqati\nБош Сахифа » Иқтисодий » МЕҲНАТ ШАРТНОМАСИ\nМуаллиф: 013101 дан 25-02-2017, 09:41, курилди: 202\nишга қабул қилинишда асос\nИш берувчи билан ходимлар ўртасида қонун талабларига риоя қилмаслик муаммоларни келтириб чиқаради. Шу боис икки томон бу борадаги қонунлардан хабардор бўлиши ортиқча оворагарчиликларнинг олдини олади.\nЎзбекистон Республикаси Вазирлар Маҳкамасининг 1997 йил 11 мартдаги, "Ўзбекистон Республикасининг Меҳнат кодексини амалга ошириш учун зарур бўлган норматив ҳужжатларни тасдиқлаш тўғрисида"ги қарори қабул қилинди.\nУшбу қарорга асосан, ходим билан тузиладиган меҳнат шартномаси иш юритишда асосий қонуний ҳужжат ҳисобланади. Лекин айрим раҳбарлар ишга қабул қи¬лишда аризани асос қи¬либ кўрсатиш ҳоллари ҳам учраяпти.\nМеҳнат шартномасида иш жойи - ходим ишга қабул қилинаётган корхона, муассаса, ташкилот (унинг таркибий бўлинмаси)нинг номи, меҳнат функцияси - мазмуни лавозими йўриқномалари, малака мажбуриятлари ва ёҳуд лавозим бўйича иш бошланадиган кун акс этади.\nМеҳнатга ҳақ тўлаш миқдори томонларнинг келишувига кўра белгиланади ва қонун ҳужжатлари билан белгиланган энг кам иш ҳақи миқдоридан кам бўлиши ва энг кўп миқдор билан чегараланиши мумкин эмас.\nҚонун ҳужжатларида назарда тутилган ҳолларда айрим меҳнат шартномаларини тузишда зарур шартлар рўйхати кенгайтирилиши мумкин. Масалан, муддатли меҳнат шартномаси тузишда ишнинг бошланиши санасигина эмас, балки унинг тамом бўлиши санаси ҳам қайд этилади. Ходим амалга ошириши учун аниқ иш кўрсатилади. Ўриндошлик билан меҳнат шартномаси тузишда қонун ҳужжатлари билан назарда тутилган энг кўп муддати доирасида кундалик ишнинг аниқ муддати белгиланади.\nКелишувга кўра, меҳнат шартномасида қўшимча томонларнинг мажбуриятларини аниқлаши, уларни тўлдириши, ходимга имтиёз ва афзалликлар берилишини назарда тутиши мумкин .\nМеҳнат шартномаси бир хил кучга эга бўлган камида икки нусхада тузилади ҳамда сақлаш учун ҳар икки томонга берилади.\nМеҳнат шартномаси сана кўрсатилган ҳолда имзолар билан тасдиқланади. Ходим билан тузилган меҳнат шарт-номаси ишга қабул қилиш тўғрисида буйруқ чиқариш учун асос ҳисобланади.\nТуман ҳокимининг ҚАРОРИ ИЖТИМОИЙ МУҲОФАЗАГА МУҲТОЖ ВА ИШ ТОПИШДА ҚИЙНАЛАЁТ ...


“Ўзбекистон 24” телеканали орқали ўтказилган пуллик смс сўровномага муносабат | Ўзбекистон Халқ демократик партияси\n2019-12-20 21:12:59 830\n“Ўзбекистон 24” телеканали орқали ўтказилган пуллик смс сўровнома натижалари ҳамда унда Халқ демократик партиясига берилган овоз кўрсаткичи бўйича партиядошларимиз ва хайрихоҳларимиздан кўплаб мурожаатлар келиб тушяпти.\nАввало мурожаат билан чиққан барча юртдошларимизга партиямиз обрўси ҳақида қайғургани учун миннатдорлик билдирамиз.\nШуни таъкидлаймизки, Халқ демократик партияси сайлов кампанияси бошланганидан буён телеканалларда, турли ижтимоий тармоқларда уюштирилган асосланмаган, норасмий сўровномаларга эътибор қаратмаган. “Ўзбекистон 24” телеканали орқали ўтказилган пуллик смс сўровнома ҳам шулар жумласидан, деб ўйлаймиз.\nХалқ демократик партияси нега бу сўровномага эътибор қаратмади?\nБиринчидан, бу сўровнома норасмий ва пуллик бўлди. Фуқароларнинг сиёсий иродасини ифодалаши муайян тўлов эвазига билдирилиши демократик тамойилларга зид, деб ҳисоблаймиз.\nФуқароларнинг сиёсий хоҳиш-иродасини рўёбга чиқариш, овоз бериш ҳуқуқини амалга оширишига шароит яратиш учун давлат бюджетидан тегишли маблағ сарфланиб, овоз бериш, ирода билдириш жараёни эркин амалга оширилади.\nИккинчидан, бу сўровномада кимлар иштирок этгани, кимлар овоз берганини аниқлашнинг имкони йўқ. Қисқа айтганда, бу сўровнома ваколатли эмас ва 100 мингдан кўпроқ смс хабарнома 20 миллиондан ортиқ сайловчиларнинг фикрини ифодаламайди.\nУчинчидан, “Ўзбекистон 24” телеканали орқали ўтказилган сўровномада 1700 рақамига 100 мингдан ортиқ пуллик смс йўлланган. Битта смс 1684 сўм.\nТўртинчидан, сайлов олдидан бундай асоссиз сўровларнинг натижаларини фаол эълон қилиб бориш ҳали бир тўхтамга келмаган сайловчиларнинг қарор қабул қилишига таъсир ўтказиши мумкин...\nМутахассислар ва ҳуқуқшунослар ушбу пуллик сўровнома юзасидан ўз муносабати ҳамда хулосаларини билдиради, деб ўйлаймиз.\nСайловда ўзингиз муносиб кўрган номзодларга овоз беринг!\nСизнинг ишончингиз ва овозингиз Халқ демократик партияси учун жуда муҳимдир!


Очиқ мулоқот ўтказилди » Дўстлик тумани ҳокимлиги расмий сайти\nДўстлик тумани ҳокимлиги » Жамият » Очиқ мулоқот ўтказилди\n30 апрель 2021 йил\nУчинчи ренессанс. Бу термин сўнгги пайтлар тилимизда тез-тез янграмоқда.\nПрезидентимиз Шавкат Мирзиёев 2020 йил 30 сентябрь куни Ўқитувчи ва мураббийлар кунига бағишланган тантанали маросимдаги нутқи ёшларни таълим тарбиясида амалга оширилиши лозим бўлган кўплаб вазифаларни белгилаб берган эди.\nМен ишонаман – ҳурматли ота-оналар бу ташаббусни албатта қўллаб-қувватлаб, янги Ренессанснинг бешинчи ҳалқаси, бешинчи устуни бўладилар, деган эди Давлатимиз раҳбари ўз нутқида.\nБугун эса тумандаги барча маълим муассасалари ўз олдига учинчи ренессансни пойдеворини қўйишдек юксак маррани қўйишган.\nМактабгача таълим ташкилотлари йилдан йилга ортиб, боғчаларга қамров ошмоқда.\nБугун туманда мактаблар сони 20 тага етди. Мактаблар жуда муҳим ва масъулиятли таълим маскани ҳисобланади. Шу сабабдан ҳам мактаб ёшидаги болаларни пухта таълим олишлари учун ўзаро ҳамкорлик долзарблик касб этади.\nТуман ҳокимлигида бўлиб ўтган очиқ мулоқот фарзандлар тарбиясида тўрт ҳалқа ҳамкорлигига бағишланди.\nУнда иштирок этган туман мактабгача таълим, мактаб, ўрта махсус таълим ва ота-оналар беш ҳалқани бирлаштириш орқали сифатли таълимга эришиш йўллари айтиб ўтилди.\nПРЕЗИДЕНТНИНГ ОЛИЙ МАЖЛИСГА МУРОЖААТНОМАСИДА ЁШЛАРА ТАЪЛИМ-ТАРБИЯСИ МАСАЛАЛАР\nДўстлик тумани аҳолисига Янги йил табриги\nУчинчи Ренессанс: Туманда таълим сифатини ошириш учун қандай ишлар амалга оширилади?\nЙил охиригача тўрт мингдан ортиқ болалар боғчага бориши мумкин


АҚШдаги ўзбек қиз: “Ўзбекларимиз учун америкаликлар кофир экан, лекин уларнинг ёрдам пули ҳалолми?” – mulkdor.com\nАҚШдаги ўзбек қиз: “Ўзбекларимиз учун америкаликлар кофир экан, лекин уларнинг ёрдам пули ҳалолми?”\nJuly 17 2018, 03:07 Жамият\nАҚШ ҳукумати ўтган йил 4,500 ўзбекистонликка Грин кард берди. Лекин, мени норози қиладигани шуки, Америкага келадиган кўп ўзбеклар инглиз тилини ўрганишдан аввал ирқчилик ва порахўрликни яхшигина ўрганиб келишади.\nБу билан барча ўзбекларимизни ҳам ёмон демоқчи эмасман, шунинг учун “баъзи” сўзини ишлатдим. Орамизда ҳаққоний, оқ кўнгил, меҳнатсевар ватандошларимиз ҳам бор. Лекин, биласиз, бир ёмон бузоқ бутун подани булғайди…\nЎзбекистонда ўқитувчилар хиёбонлари ташкил этилади\n“Ўқитувчи ва мураббийлар хиёбонлари”ни ташкил этиш чора-тадбирлари тўғрисидаги Ҳукумат қарори қабул қилинди. Бу ҳақда Адлия вазирлиги телеграм-канали хабар бермоқда. ...\nЖамиятNovember 5 2018, 07:11\nҲукумат халққа бериш ўрнига халқни ...\nКейинги пайтларда қизиқ-қизиқ қонунлар қабул қилиняпди, ғалати қонун лойиҳалари халқ муҳокамасига қўйиляпди-я?! Айрим қонунлар беихтиёр ёқа ушлатса, айримлари тепа сочимизни ...\nЖамиятJune 14 2019, 06:06


05 Февраль 2017 00:48 1044\nФутбол ўйнаган инсоннинг қон босими бир меъёрда сақланиб турар экан. Кони шифо футболдир. Шундай экан фарзандларингизга тўп тепма деманг. Ўзингиз ҳам уларга қўшилиб футбол ўйнанг. Шунда соғлиғингизда муаммо юзага келмайди. Даниялик тадқиқотчилар узоқ изланишлардан сўнг худди шундай хулосага келишди. Футболнинг соғлиқ учун ўта фойдали эканлигини фанда исботладилар.\nТиббиётчи олимлар тадқиқот объекти сифатида қон босими кўтарилиб кетиши билан оғриган кўнгилли аёлларни танлашди. 35-55 ёш атрофидаги бу жамоа ҳафта давомида бир неча марта икки соатдан футбол ўйнаш билан машғул бўлишди. Натижалар шуни кўрсатдики, футбол қон айланиш тизимига фойда берибгина қолмасдан, қон босимини туширишда ва гипертония билан курашда ажойиб восита экан.\n2017-02-26 20:12:51 7049\n2016-12-30 11:59:40 951\n2017-01-04 14:08:48 1798\nЖамият 15.01.2019 158


Рентген кристаллография қандай фан? — Фарғона шифокори\nРентген кристаллография қандай фан?\nНобель мукофоти 1901 йилдан то бугунга қадар 923 кишига насиб этган. Совриндорларнинг асосий қисми физика, кимё ва тиббиёт йўналишлари ғолибларидир. Бу бежиз эмас.\nҲозир физика, кимё ва тиббиёт ривожи ҳар бир мамлакат тараққиётининг асоси сифатида намоён бўлмоқда. Ривожланган давлатларда, аввало, шу уч соҳага эътибор юксак даражада. Бу фанларни бирлаштирувчи йўналишлардан бири рентген кристаллография бўлиб, қизиғи, биргина шу тармоқдаги изланишлари туфайли ҳам кўплаб олимлар Нобель мукофотига лойиқ кўрилган. Бунинг ўзига хос сабаблари бор. Рентген нури (x-ray) кашф этилиши ва физика, кимё, тиббиёт соҳаларида қўлланилиши натижасида охирги юз йилда жуда тез тараққий этиб, бошқа муҳим тармоқлар ривожига бевосита ҳисса қўшмоқда.\nВильгельм Конрад Рентген (Фото: Википедия)\nБиринчи Нобель мукофоти айнан шу йўналишга бутун умрини бағишлаган немис олими, Швейцария юқори технологиялар институти ва Цюрих университети профессори Вильгельм Конрад Рентгенга берилиши тасодиф эмас. Шундан сўнг фуллерен нанотрубкаси яратилди ва тиббиёт ҳамда нанотехнологияда кенг қўлланилмоқда. Ажабланарлиси, фуллерен яратувчисини жамият дастлаб руҳий касалга чиқарган, сўнг кашфиёт қиймати англангач, ихтирочига Нобель мукофоти тақдим этилган. Айни кунларда бу соҳага нафақат кимё, физика, тиббиёт, балки архитектура, қишлоқ хўжалиги ва ҳатто астрономия фанларида ҳам мурожаат қилинмоқда.\nМуҳаммад Хоразмий, Абу Райҳон Беруний, Абу Наср Форобий, Абу Али ибн Сино каби буюк аллома боболаримиз бундан бир неча асрлар олдин мазкур соҳа истиқболини ўз асарлари ор¬қали башорат қилганлар. Жумладан, ЮНЕСКО ва Халқаро кристаллографлар иттифоқи (IUCr) маълумотига кўра, «Рентген нури кашф этилишидан 900 йил олдин баъзи минералларнинг кристалл тузилиши классификациясини тузган ва алкимёгарлар ғоясини биринчи бўлиб илмий инкор қилган буюк олим Абу Али ибн Сино» экан. Рентген кристаллографияга XX асрнинг энг улкан инновацион ютуқларидан бири, илмнинг сирли тилсимларини очган фан, дея таъриф берилган.\nҚолаверса, фармаколог ва шифокорлар бугун дунё аҳолисига кескин хавф солаётган вируслар(ВИЧ, гепатит, парранда, чўчқа гриппи, эбола, зика ва ҳоказо)га қарши курашда уларнинг кимёвий тузилишини рентген структуравий таҳлили орқали аниқлашга муваффақ бўлаётганини эътироф этишмоқда.\nРентген кристаллография ҳақида битта мақолада батафсил маълумот бериб бўлмайди. Шунинг учун унинг энг асосий жиҳатларига қисқа тўхталамиз.\nКристаллография фани нимани ўрганади? У қаттиқ ҳолатдаги моддалар тузилиши ва уларнинг классификациясини тадқиқ этади; моддаларнинг структураларини қўшимча воситасиз аниқлайди. Бу фанда атомлар орасидаги кимёвий боғлар ва боғларнинг хоссалари ўрганилади. Бу эса модда хоссаларини аниқ билиб олиш имконини беради.\nКристаллография нафақат моддалар тузилиши, балки бундан келиб чиққан ҳолда унинг янги хоссаларини топишга ёрдам беради. Дори-дармон саноатида ҳам кристаллография фанига мурожаат этмасликнинг иложи йўқ. Маълум бир бактерия ёки вирусга қарши самарали курашувчан янги дори яратишда доришунослар, аввало, вирус оқсилларини блоклаб қўядиган, яъни зарарсизлантирадиган кичик молекулани топишга интилади. Фаол оқсиллар тузилишини аниқлаш олимларга таъсирчан дорилар яратишда асқотади. Кристаллография бу муаммоларни ҳал этишда энг яхши натижа бераётган муҳим йўналишлардан биридир.\nОлимлар соғлиқни сақлашдаги муаммолар кейинги ўнйилликда ўта долзарб масалага айланишини таъкидлайди. Ҳали ВИЧ/ОИТС вируси, безгак кабиларга қарши курашадиган вакцина топилмаган. Рентген кристаллографиядан фойдаланиб, мавжуд вирус таркибидаги моддалар тузилишини ўрганиш ва дори-дармон яратиш одамлар саломатлиги ва фармацевтика компаниялари иқтисодий барқарорлигига ҳисса қўшади.\n← «Ҳамшира-2018» кўрик-танловини ўтказиш тўғрисида қўшма қарор қабул қилинди\nПоллиноз асорати оғир дард →\n14.04.2018 fsh.uz 748\nРамазон рўзасини тутмаслик жоиз бўлганлар ҳақида\n26.05.2017 fsh.uz 791\n06.03.2020 fsh.uz 1 181\n04.03.2020 fsh.uz 1 501\n10.01.2020 fsh.uz 371\n14.12.2019 fsh.uz 378


16:10 / 22.11.2017\nЎзбекистон Мусулмонлар идораси Уламолар Кенгашининг сунъий уруғлантириш бўйича фатвоси чиқади. 18 ноябрь куни Диний идора раиси, муфтий Усмонхон Алимов ҳазратлари диний соҳа ходимлари иштирокида мажлис ўтказган эди. У ҳуқуқбузарликка қарши кураш борасидаги вазифалар ижроси ҳамда мавжуд муаммоларни ҳал этиш масалалари юзасидан Ўзбекистон Республикаси Президенти ўтказган видеоселектордаги муҳокамаларга бағишланди. Бу ҳақда Идора матбуот хизмати KUN.UZ’га маълум қилди.\nЙиғилиш якунида Ўзбекистон Мусулмонлари идораси раиси, муфтий Усмонхон Алимов ҳазратлари бугунги кунда Ўзбекистон жамиятида кузатилаётган сунъий уруғлантириш масаласига алоҳида тўхталди.\n“Диний идоранинг Хотин-қизлар билан ишлаш бўлимига ушбу масала юзасидан мурожаатлар бўлмоқда ва Фатво бўлимига ҳам саволлар келиб тушмоқда. Ҳатто айримлар етти ёт бегона инсоннинг уруғидан ҳомиладор бўлиб, қилган иши жоиз эмаслигини билгач, энди нима қиламан, деб бош қотирмоқда. Хўш, сунъий уруғлантириш борасида динимиз таълимотида нима дейилади, қандай усули жоиз-у, қайсиси ҳаром? Мўмин-мусулмонлар ҳам бу усуллардан фойдаланса бўладими? Шу каби саволларга батафсил жавоб берувчи, ушбу масалаларга аниқлик киритувчи барча ҳукм ва кўрсатмаларни ўз ичига олган фатво ишлаб чиқиш ва халқимизга етказиш зарур”, - дея таъкидлаган Муфтий ҳазратлари.\nШунингдек, Усмонхон Алимов аёллар ва ёш болаларга зулм қилиш каби жамиятимизда учраб турган нохуш холатлар оғир гуноҳ экани, шунингдек, Ғарбдан кириб келаётган миллий ва диний қадриятларимизга мутлақо тўғри келмайдиган энг жирканч иллатларга қарши фатволар эълон қилиш орқали курашиш муҳимлигини алоҳида қайд этиб ўтди.\nУсмонхон Алимов Ўзбекистон Мусулмонлари идораси\n15 январда 1-Республика Қуръони Карим тиловати мусобақаси бошланади\nЎзбекистон Мусулмонлари идораси «кичик ҳаж» иборасига муносабат билдирди\nАндижондаги “Саййид Муҳийддин махдум” мадрасасида сийрат кечаси ўтказилди


27 ноябр 2021, Тошкент вақти: 16:18\nМосква расмийлари кейинги йилдан мигрантлар учун патент нархини оширишмоқчи\nРоссия пойтахти Москвада 2022 йилдан меҳнат муҳожирлари учун патент нархи оширилади. Бу ҳақда Москва ҳукумати вазири, шаҳар иқтисодий сиёсати департаменти раҳбари Кирилл Пуртов маълум қилган.\n“Қабул қилинган қонунга мувофиқ, меҳнат бозори минтақавий хусусиятларини акс эттирувчи коэффициент 2022 йилда 2,3878 дан 2,4832 гача ошади. Бу патент нархини ойига 5900 рублгача оширади. 5341 рублга тенг бўлган аввалги қиймат 2020 йилда белгиланган эди ва бу йил мазкур нарх ўзгаргани йўқ”, дея иқтибос келтирган мулозим сўзларидан “Российская газета” нашри.\nҚайд этилишича, жорий йилнинг биринчи ярмида меҳнат муҳожирлари кўп ишлайдиган қурилиш ва тураржой-коммунал хўжалиги соҳаларида расмий ойлик маош миқдори 2020 йилга нисбатан 9,5 фоизга ўсган. Шу важдан патент учун ҳақни оширишга қарор қилинган. Бунинг натижасида, ҳисоб-китобларга кўра, бюджетга қўшимча 1,7 миллиард рубль келиши мумкин.\nАввалроқ Озодлик Москва мэри Сергей Собянин пойтахтдаги қурилишларда ишлаётган хорижлик ишчиларни “бошқа сифатдаги одамлар” билан алмаштиришга чақиргани ҳақида хабар қилган эди.


ТДЮУда “Huquqiy shahar” мобил иловаси яратилди - Халқ сўзи\nТДЮУда “Huquqiy shahar” мобил иловаси яратилди\n16:21 08 Октябр 2020 Жамият\nТошкент давлат юридик университетида «Ҳуқуқингиз бор» лойиҳасининг тақдимотига бағишланган тадбир ташкил этилди. Бу ҳақда ОТМнинг Жамоатчилик ва ОАВ билан алоқалар бўлими хабар берди.\nБугунги кунда Президентимизнинг 2020 йил 29 апрелдаги «Ўзбекистон Республикасида юридик таълим ва фанни тубдан такомиллаштириш бўйича қўшимча чора-тадбирлар тўғрисида»ги фармони ижросини таъминлаш мақсадида ТДЮУда кўплаб инновацион лойиҳалар амалга оширилмоқда. Юртдошларимизнинг ҳуқуқий онги ва маданиятини оширишга қаратилган мазкур лойиҳа ҳам мазкур йўлдаги саъй-ҳаракатлардан биридир.\nЯнги лойиҳа доирасида кундалик ҳаётимизда дуч келишимиз мумкин бўлган долзарб ва қизиқарли мавзуларда ҳуқуқий-оммабоп рисолалар нашр этиш ҳамда уларни халқимиз, айниқса, чекка ҳудудларда яшовчи аҳолига етказиш кўзда тутилган.\nМазкур рисолаларда аҳолининг ҳуқуқ ва эркинликларини амалга оширишда юзага келган муаммоли вазиятларни ижобий ҳал этиш борасида малакали юридик маслаҳатлар бериш, аёлларнинг тазйиқлардан ҳимояланиш билан боғлиқ ҳуқуқ ва эркинликларини тушунтириш ва ҳимоя қилиш, гендер тенглигини таъминлаш, жойлардаги инсон ҳуқуқ ва эркинликларини амалга ошириш соҳасида ҳаётий вазиятни ўрганган ҳолда юридик фан ва ҳуқуқни қўллаш амалиётининг уйғунлигини таъминлаш борасида зарур тавсия ва кўрсатмалар берилади.\nАйни пайтда ушбу йўналишда ТДЮУнинг етакчи мутахассислари, профессор-ўқитувчилари, шунингдек ёш олимлар томонидан тайёрланган 20 та илк рисолалар тўплами нашр этилди.\nУшбу рисолалар ер олиш, бола учун алимент ундириш, зўравонликдан ҳимояланиш, йўл ҳаракатида қатнашиш, мерос олиш, хорижда ишлаш ва бошқалар каби ҳаётимизнинг турли жабҳаларида учрайдиган муаммоли вазиятларни қамраб олган. Рисолалар босма ва электрон тарзда бепул тарқатилади.\nУниверситет рисолаларнинг электрон нусхаларини тарқатиш учун “Huquqiy Shahar” веб-платформасидан фойдаланади. Айни пайтда мазкур платформанинг веб-сайти ва мобил иловаси яратилган.\nЭслатиб ўтамиз, “Huquqiy Shahar” мобил иловаси Android ва iOS операцион тизимлари учун мўлжалланган бўлиб, фойдаланувчилар учун рисолаларнинг электрон шаклларини олиш имконини беради. Айни пайтда мобил илованинг сўнги текшириш босқичлари якунланмоқда ва у яқин кунларда фойдаланувчиларга тақдим этилади.


Мирзиёев ШҲТ саммити доирасида ХХР раиси Си Цзинпинь билан учрашади - 29.05.2018, Sputnik Ўзбекистон\nХитойнинг Циндао шаҳрида бўлиб ўтадиган ШҲТ саммити ҳисоб бўйича 18 бор ўтказилмоқда. Саммитнинг олий даражадаги меҳмонлари шарафига тантанали қабул маросими... 29.05.2018, Sputnik Ўзбекистон\n16:34 29.05.2018 (янгиланди: 17:04 29.05.2018)\nТОШКЕНТ, 29 май — Sputnik, Дилшода Раҳматова. Хитой Халқ Республикаси Раиси Си Цзинпин 9-10 июн кунлари Циндаода бўлиб ўтадиган ШҲТ саммити доирасида Ўзбекистон президенти Шавкат Мирзиёев билан учрашади.\nБу ҳақда 29 май куни Тошкент шаҳрида ўтказилган брифинг давомида ХХРнинг Ўзбекистондаги элчиси Цзянь Янь хоним маълум қилди.\nЭлчининг айтишича, олий даражада бўлиб ўтадиган учрашувда ташкилотга аъзо саккиз мамлакат етакчилари тўпланишади. Булар Россия, Хитой, Қирғизистон, Тожикистон, Қозоғистон, Ўзбекистон, Ҳиндистон ва Покистон раҳбарлари. Шунингдек саммитда кузатувчи-мамлакатлар мақомига эга тўрт давлат раҳбарлари, БМТ ва халқато ташкилотлар вакиллари иштироки кутилмоқда.\n"Циндао — елканлар шаҳри, деб аталади. Бу ердан ШҲТ янги манзилга йўл олишини ва янги даврда янги келишувларга эришишни режалаштирмоқдамиз", — деди элчи.\nХитойнинг Циндао шаҳрида бўлиб ўтадиган ШҲТ саммити ҳисоб бўйича 18 бор ўтказилмоқда. Саммитнинг олий даражадаги меҳмонлари шарафига тантанали қабул маросими ҳамда чироқлар шоуси ўтказилади.


Миржалол Қосимов: "Биз шашка эмас, футбол ўйнаймиз" / CHAMPIONAT.asia\nМиржалол Қосимов: "Биз шашка эмас, футбол ўйнаймиз"\nТеглар : Миржалол ҚосимовАГМКЛокомотив\nСуперлиганинг 1-туридан ўрин олган АГМК ва "Локомотив" жамоалари ўртасидаги ўйиндан сўнг мезбонлар мураббийи Миржалол Қосимов учрашув ҳақида ўз фикрлари билан ўртоқлашди.\nАввалбор мавсум бошлангани билан барчани табриклайман. Мавсумни бошлаш доим ҳаяжонли бўлади. Бугунги учрашувда яхши тайёргалик кўрдик. Тезкор гол урганимиздан сўнг футболчилар устунликни меҳмонларга бериб қўйди. Биринчи бўлимда тўп билан ҳаракат қилишимизда муаммолар пайдо бўлди. "Локомотив"нинг бир нечта тажрибали футболчилари бор ва улар ҳисобни тенглаштиришга эришдилар. Иккинчи бўлимга чиқишдан аввал бугун мухлислар учун ўйнашимиз кераклиги ва икки ой давомида бекорга тайёргарлик кўрмаганимизни исботлашимиз кераклигини айтдим. Иккинчи бўлимда АГМК футболчилари рақибларига қараганда анча яхши ҳаракат қилишди деб ўйлайман.\nБугунги баҳсда АГМКнинг иккита асосий таркиб футболчиси жароҳат олди. АГМКнинг кейинги рақиблари ҳам анча кучли. Шу боисдан уларнинг аҳволи ҳақида маълумотга эгамисиз?\nАввал ҳам айтганман, биз шашка эмас футбол ўйнаймиз. Статистикадан кўрса ҳам бўлади футболда жуда кўп жароҳатлар бўлади. Биринчи бўлимда анча хавотирли вазият содир бўлди. Сабаби ўтган йили бешта ўзгариш мумкин эди, бу йил эса яна учтага қайди. Мавсум энди бошланди ва футболчиларнинг жисмоний тайёргарлиги ҳавотирга солаётган эди. Мавсум давомида ўйинимиз кучайиб боради. Жароҳатга келадиган бўлсак, Сардор оёғидан кичик жароҳат олди. Ботирали эса Қодирқулов билан тўқнашиб кетди ва маълум вақт хушини йўқотди. Уларни эртага шифокорлар тўлиқ текширишади ва барчаси шундан сўнг ҳал бўлади.\nЗафар Полвоновнинг ўйин сўнггида майдонга тушиши ҳақида нима дея оласиз?\nБиринчи бўлимнинг ўзида иккита мажбурий ўзгариш амалга оширдим. Шунга қарамасдан, футболчиларим иккинчи бўлимда анча яхши ҳаракат қилишди. Учршув сўнггида эса Александр Касьян оёғида бироз оғриқ сезилди ва шу сабабли ҳам уни алиштиришга қарор қилдик.\nБу мавсумда кўп жамоалар чемпионликка даъвогарлик қиламиз деб айтишди. АГМКнинг бу йилги мақсади қандай?\nҲеч ким майдонга мағлуб бўламан деб тушмайди. Бизнинг жамоанинг ҳам мақсадимиз катта ва шунга қараб ҳаракат қиламиз. Бу мавсумда кўплаб яхши жамоалар бор. "Пахтакор"ни кучсизланди деб айтмаган бўлардим. Улар ҳали ҳам кучли. Бироқ барча жамоа ғалаба учун ҳаракат қилади.\n09 мар 21:40:02\nУзурку-я, аммо Бикмаев аввалдан гнида бола... Кўпчилик билади, кўпчилик эслиди! Бунақаларни слобак, дейишади, яъни ожиз!!!\n09 мар 22:39:18\nКосимов акиллий мураббий!\n09 мар 21:40:54\nMirjalol Qo'shoqovich boshlanishi yaxshi xudo xolasa endi bu maksimalni bardavom bo'sin omad yana bir bor jamoaga va sizga\n09 мар 21:34:21\nFortesni Bikmayev qasdan tepgan vaziyatda sariq emas qizil berish kerak edi to‘g‘ridan to‘g‘ri\n09 мар 23:36:44\nШашкадан парашютга ....эээнди футболми?\n09 мар 22:03:49\nQosimovdan Sarkisyancha iqtibos...


Таҳорат олаётганда пайпоққа масҳ тортиш масаласи анчадан бери тортишувларга сабаб бўлмоқда. Пайпоққа масҳ тортиш жоизми? Имкони бўлса, шуни бизга тушунтириб берсангиз. - HIDOYAT.UZ\nАсосий саҳифа FAQ Таҳорат олаётганда пайпоққа масҳ тортиш масаласи анчадан бери тортишувларга сабаб бўлмоқда. Пайпоққа масҳ тортиш жоизми? Имкони бўлса, шуни бизга тушунтириб берсангиз.\nЧоп этилди Mart 5, 2019 Таҳорат олаётганда пайпоққа масҳ тортиш масаласи анчадан бери тортишувларга сабаб бўлмоқда. Пайпоққа масҳ тортиш жоизми? Имкони бўлса, шуни бизга тушунтириб берсангиз.da fikr bildirishni o'chirish


«Отабек Сатторий иши»: Апелляция шикояти Самарқандда кўриб чиқилади – Газета.uz\nLotinchada 14 июн 2021, 16:20 Жамият\nСурхондарёлик блогер Отабек Сатторий иши бўйича апелляция шикояти ЖИБ Самарқанд вилояти судида кўриб чиқилади. Бу ҳақда «Газета.uz»га Сатторийнинг адвокати Умидбек Давлатов маълум қилди.\nАввалига шикоятни ЖИБ Сурхондарё вилояти суди кўриб чиқиши лозим бўлган. Бироқ, блогернинг ҳимоячиси аризасига кўра, Олий суд раиси иш кўриладиган ҳудудни ўзгартириш масаласини ижобий ҳал қилиб берган.\n«Апелляция шикоятини Сурхондарёдан бошқа вилоят ёки Тошкент шаҳрида кўриб чиқишни сўраб мурожаат қилдик. Олий суд раиси Самарқандга ўтказиш бўйича якуний хулосага келган», — деди у.\nУнинг сўзларига кўра, иш ҳужжатлари аллақачон Сурхондарё вилояти судидан Самарқандга юборилган. Бироқ, ҳозирча суд бўлиб ўтадиган сана ва вақти аниқ эмас.\nЭслатиб ўтамиз, 29 январь куни Сурхондарё раҳбариятини танқид қилувчи блогер Отабек Сатторийга нисбатан ЖКнинг 165-моддаси 1-қисми (товламачилик) билан жиноят иши қўзғатилган ва гумон қилинувчи тариқасида жалб қилиниб, процессуал тартибда ушлангани хабар қилинган эди.\nФевралнинг биринчи ярмида Бош прокуратура сурхондарёлик блогер Отабек Сатторийнинг иши бўйича қонун бузилиши ҳолатлари аниқланмаганини маълум қилганди. Бундан ташқари, блогер устидан 7 та ҳолат бўйича мурожаатлар келиб тушгани айтилмоқда.\n24 февраль куни Сурхондарё вилояти ИИБ ҳузуридаги Тергов бошқармаси томонидан Сатторий Отабек Абдуманонзодага Ўзбекистон Жиноят кодексининг 165-моддаси 2-қисми «а»,"б"бандлари ва 3-қисми «а» банди (товламачилик), 139-моддаси 3-қисми «а,г» бандлари (туҳмат) ҳамда 140-моддаси 3-қисми «а» банди (ҳақорат қилиш) билан аввалги айблов тўлдирилиб, шу куни дастлабки тергов тамомланган эди.\n4 майдаги суд мажлисида прокурор Сатторийни бештаси бўйича уни айбдор деб топишни ва 11 йилга озодликдан маҳрум қилишни сўраган эди.\nБунга қадар, прокурор суддан Отабек Сатторийни бешта бандда айбдор деб топиб, 11 йилга озодликдан маҳрум қилишни сўраган эди. Судланувчининг адвокати Умидбек Давлатов ўшанда ҳам айбловда кўрсатилган ҳолатларнинг ҳеч бири ўз исботини топмаганини айтганди.\n10 май куни жиноят ишлари бўйича Музработ туман судида блогер Отабек Сатторийга нисбатан суд ҳукми эълон қилинди. У Жиноят кодексининг иккита моддаси билан оқланиб, туҳмат ва товламачилик моддаларида назарда тутилган жиноятларни содир этганликда айбдор деб топилганди. Унга суд узил-кесил 6 йил 6 ойга озодликдан маҳрум қилиш жазосини тайинлаган эди.\nПрокурор Отабек Сатторийга 11 йил қамоқ жазоси беришни сўради 5 май 2021, 16:58\nСурхондарёда блогер ҳибсга олинди. Адвокат иш уйдирилган деб ҳисобламоқда 8 феврал 2021, 21:34


Мухолифатчиларнинг Дамашқдан ҳайдалгани даъво қилинмоқда\nСурияда ҳукумат қўшинлари пойтахт Дамашқнинг барча мавзеларидан исёнчилар отрядларини сиқиб чиқарганларини билдирмоқдалар.\nХусусан, шанба куни шиддатли жанглар кечган Тадамун мавзеидан ҳам мухолифат жангчиларининг чекингани айтилаяпти. Ўз навбатида, исёнчиларнинг “Озод Сурия армияси” вакиллари ўз одамларини пойтахтнинг турли мавзеларига тарқатиб юбориб, ҳукумат қўшинларига қарши партизанлик ҳаракатлари олиб бораётганлари ҳақида баёнот бердилар.\nТўқнашувлар Суриянинг энг йирик шаҳарларидан бири бўлмиш Ҳалабда ҳам тинмаяпти. Ҳуқуқ фаолларига кўра, бу шаҳардаги амалиёт чоғида ҳарбийлар қирувчи самолёт, вертолёт ва тўплардан фойдаланмоқда.\nАнқарадан олинган хабарларга кўра, Туркия сўнгги бир кеча-кундузда Суриядан тақрибан 650 нафар қочқинни қабул қилган. Улар орасида президент Башар Ассад ҳукуматини қўллашдан бош тортган бригада генерали ҳам борлиги айтилмоқда.\nКуни кеча БМТ Бош Ассамблеяси Суриядаги зўравонлик учун мамлакат расмийлари хатти-ҳаракатларини қораловчи баёнот қабул қилганди. Мазкур резолюцияда Суриядаги қон тўкилишини тўхтатиш бўйича амалий чоралар кўролмагани учун БМТ Хавфсизлик кенгаши ҳам танқид қилинган.


АҚШ ўз қўшинларининг 95 фоизини Афғонистондан чиқарди - 14.07.2021, Sputnik Ўзбекистон\nАмерика Қўшма Штатлари ҳукумати вакиллари Афғонистондаги кампания деярли тўлалигича якунлангани ҳақида рапорт беришди 14.07.2021, Sputnik Ўзбекистон\nТОШКЕНТ, 14 июл — Sputnik. АҚШнинг Афғонистондан қўшинларни чиқариш жараёни деярли якунига етди, дейилади АҚШ қуролли кучлари Марказий қўмондонлиги баёнотида.Хабарда айтилишича, мамлакатни ҳарбий контингентнинг 95 %дан ортиғи тарк этган.АҚШ армияси вакиллари шунингдек, сал аввал америкалик ҳарбийлар эгаллаб турган еттита объект устидан назорат Афғонистон мудофаа вазирлигига топширилгани ҳақида хабар қилишган.Пентагон 17 минг донага яқин ускуналарни йўқ қилади. Уларнинг аксарият қисмини қирғин қуроллари бўлмаган мудофаа воситалари ташкил этади.Эслатиб ўтамиз, америка қўшинларини чиқариш жараёни 2021 йилнинг бошига режалаштирилган, аммо жараён чўзилиб, натижада АҚШ ҳарбийлари апрель ойи охирида Афғонистонни тарк эта бошлашган эди.АҚШ президенти Жо Байден мамлакатдан ҳарбийларни 11 сентябрга қадар олиб чиқиб кетиш режалари ҳақида маълум қилганди. Аммо бу режаларга бир оз ўзгартириш киритишга тўғри келди.Америкаликларнинг айтишича, илгарироқ эришилган келишувларга амал қилмаслик ва америка аскарларини мамлакатдан чиқариш жараёнининг чўзилиши толибларни жавоб чораларини кўришга мажбур этган.Айни вақтда АҚШ қўшинларининг Афғонистондан чиқарилиши фонида мамлакатда ҳукумат кучлари ва толиблар ўртасида кенг кўламли жанглар авж олди. Жангарилар Тожикистон, Ўзбекистон ва Туркманистон чегараларига яқин келдилар.\nАмерика Қўшма Штатлари ҳукумати вакиллари Афғонистондаги кампания деярли тўлалигича якунлангани ҳақида рапорт беришди\nТОШКЕНТ, 14 июл — Sputnik. АҚШнинг Афғонистондан қўшинларни чиқариш жараёни деярли якунига етди, дейилади АҚШ қуролли кучлари Марказий қўмондонлиги баёнотида.\nХабарда айтилишича, мамлакатни ҳарбий контингентнинг 95 %дан ортиғи тарк этган.\nАҚШ армияси вакиллари шунингдек, сал аввал америкалик ҳарбийлар эгаллаб турган еттита объект устидан назорат Афғонистон мудофаа вазирлигига топширилгани ҳақида хабар қилишган.\nПентагон 17 минг донага яқин ускуналарни йўқ қилади. Уларнинг аксарият қисмини қирғин қуроллари бўлмаган мудофаа воситалари ташкил этади.\nЭслатиб ўтамиз, америка қўшинларини чиқариш жараёни 2021 йилнинг бошига режалаштирилган, аммо жараён чўзилиб, натижада АҚШ ҳарбийлари апрель ойи охирида Афғонистонни тарк эта бошлашган эди.\nАҚШ президенти Жо Байден мамлакатдан ҳарбийларни 11 сентябрга қадар олиб чиқиб кетиш режалари ҳақида маълум қилганди. Аммо бу режаларга бир оз ўзгартириш киритишга тўғри келди.\nАмерикаликларнинг айтишича, илгарироқ эришилган келишувларга амал қилмаслик ва америка аскарларини мамлакатдан чиқариш жараёнининг чўзилиши толибларни жавоб чораларини кўришга мажбур этган.\nАйни вақтда АҚШ қўшинларининг Афғонистондан чиқарилиши фонида мамлакатда ҳукумат кучлари ва толиблар ўртасида кенг кўламли жанглар авж олди. Жангарилар Тожикистон, Ўзбекистон ва Туркманистон чегараларига яқин келдилар.


Динимиз шиори жаҳолатга қарши маърифат — Zamaxshariy.uz\nДинимиз шиори жаҳолатга қарши маърифат\nҲаммамизга маълумки, ислом шиори, инсониятни яхшилик ва самимийликка даъват қилади. Жаҳолат бу жоҳилларнинг давоси, инсон ўқишлиги билан қалбдаги гина адоват йўқолиб, кўнгилларга ҳузур бағишлайди, шундагина жаҳолатга барҳам берди, турли бўлмағур васвасаларни онгидан қувиб чиқаради, китоб ўқиш унинг мутолаа қилиш ҳаётнинг қоронғу йўлларни ёритиб берувчи чироқдир. Инсоният кўп изланишда бўлса ҳам, ҳаёти давомида кўп муваффақиятларга эришади. Дунёда охиратда ҳам инсонга илмдан кўра кўпроқ фойда келтирадиган нарса йўқ, шунинг учун жаҳолатдан кўра зарарлироқ нарса ҳам йўқ.\nАли Каррамоллоҳу важҳаҳу шундай деганлар: “Инсонларнинг энг қадри ози илми озидир. Илмсиз бу бу жаҳолат инсониятни бу тубанликка олиб бориши муқаррардир. Инсонлар илм орқали Аллоҳни танийдилар, дунё охиратлари илм билан обод қиладилар.\nШафиқ ибн Иброҳим Ал Балхий раҳматуллоҳи алайҳи айтадилар: “Биз Абдуллоҳ ибн Муборак раҳматулло алайҳдан: “Нима учун намоз ўқиб бўлганимиздан сўнг биз билан бирга ўтирмайсиз?” деб сўрадик. У киши: “Соҳабалар ва тобеинлар билан бирга ўтиришга кетаман дедилар.” Биз: “Саҳобалар ва тобеинлар қаерда экан” деб ҳайрон яна сўрадик, шунда у зот: “Китоб ўқийман, шунда улар ҳақида, қилган ишлари ҳақида билиб оламан. Сизлар билан нима қиламан? Сизлар бекорчиликдан одамлар ғийбатини қилиб ўтирасизлар” деб жавоб бердилар.\nАзизлар бундан биламизки, қайси бир инсоники яхшилик илми талабида бўлса, жаннат у талабида бўлади. Кимийки маъсият гуноҳ талабида бўлса, дўзаҳ у талабида бўлади, деган ҳакимларимиз.\nҲасан ибн Саҳл раҳматуллоҳи алайҳи шундай деганлар: “Маъмун ухлаганда унинг атрофида китоблар турар эди. Ухлашдан олдин ҳам китоб ўқирди, ухлаб тургандан кейин ҳам китоб ўқир эди, у шундай деб насиҳат қилар эди. Луқмони ҳақим ўғлига шундай илмни танлайсанми, ёки мол дунёними деганларида илмни танлабди, чунки мол-дунё сарфлашлик билан зиёда бўлиб кетаверади. Жоҳиллик бу инсоннинг ўзлигини, қадриятини, инсонийлигини йўқотадиган ёмон иллат. Инсон ҳар доим ақли билан иш юритса шундагина эл-юрт, маҳалла оила олдида энг бахтли инсонлардан бўлади.\nҲақимлар айтадилар: “Ким исломда гўзал одат пайдо қилса ва ундан кейин ўша одатга амал қилса, унга ўша амалнинг ажри ва унга амал қилганларнинг ажри бўлади. Бунда уларнинг ажридан ҳеч бир нарса ноқис қилинмас. Ким ислом бир ёмон одат пайдо қилса ва ундан кейин ўша амалга одат қилинса, унга ўша одамнинг гуноҳи ва кейинчалик унга амал қилганларнинг гуноҳи бўлур, бунда уларнинг гуноҳларидан бирор нарса ноқис қилинмас. (Имом Муслим ва Имом Термизий ривояти)\nШ.Бойназаров Хива тумани “Хон Исмоил Журжоний” масжиди имом-хатиби\nPrevious Post:ҚАДРИ БАЛАНД ОНА ЮРТ.\nNext Post:КЕЧИРИМЛИ БЎЛАЙЛИК


Москвадаги ўзбек аёл: Россия демографиясини кўтарайлик! - BBC News O'zbek\nАйни пайтда Россияда 500 мингга яқин ўзбекистонлик аёллар меҳнат муҳожирлигида. Тирикчилик, пул топиш мақсадида мусофирлик йўлини танлаган ўзбек хотин қизларини турли соҳаларда кўриш мумкин.\nБи-би-си ўзбек хизмати Москвада муҳожирликдаги бир неча аёлларнинг байрам арафасидаги кайфиятлари ва фикрларини билди.\n- Москвада ҳали қор кетмагани, совуқлиги учун 8 март баҳор байрами эканлиги бизга унчалик ҳам сезилмайди. Байрамни уч ўғлим ва хўжайиним билан оила даврасида, ихчамгина қилиб нишонлаймиз. Барибир бу ерда Ўзбекистоннинг иссиқ тафти, баҳорини нафаси етмай туради, - дейди тикувчи Раъно Ишанханова.\nАсли ўзбекистонлик Шаҳодат Тошматовага кўра эса, "қишнинг қирқ даражалик қаҳратонида ҳам байрамона кайфият ҳосил қилиш мумкин"\nАёллар: Енгилоёқ эмасмиз, бизга бундай қараманг\nСиз Испаниянинг ташландиқ қишлоқларига кўчган бўлармидингиз?\nРоссиядаги ўзбекистонлик меҳнат муҳожирларининг 30 фоизини хотин-қизлар ташкил этади. Уларнинг 45 фоиздан зиёди хизмат кўрсатиш соҳаларида меҳнат қилмоқда. Таҳлилчилар, уларнинг атиги 2 фоизи ўз мутахассислигига кўра иш топа олганлигини айтишади.\nЎзбекистонда Тошкент Молия институтини тамомлаган Гавҳар Очилова ҳам 10 йилга яқин рус оилаларида энагалик қилганлигини гапириб берди.\n- Аввалига иш топа олмай кўп қийналдим. Хўжайиним билан келганлигим учун улар аввалига ишлашимни истамади. Аммо тирикчилик, ишламасам бўлмасди. Рус тилини билганим, олий маълумотлилигим қўл келиб, энага бўлиб ишга жойлаша олдим, - дейди собиқ молиячи.\nРоссиядаги ўзбекистонлик аёлларнинг катта қисмини оиласиз аёллар (бева, ажрашган, ёлғиз оналар) ташкил қилади. Кейинги йилларда турмашга чиқмаган қизларнинг ҳам Россияга ишлашга келаётгани кўпайгани кузатилмоқда.\nРоссияда жинсий зўравонлик, алдовлар, одам савдоси қурбонлари билан боғлиқ вазиятларда ҳам ўзбекистонлик хотин-қизлар сони салмоқли.\n- Муҳожир аёллар ҳимоясиз. Улар учун муҳожир аёллар қўмитаси каби бирон ташкилот йўқки, дардини эшитадиган, ҳақ-ҳуқуқини ҳимоя қиладиган. Ҳуқуқшунослардан ташқари, уларга кўп ҳолларда шифокорлар, психолог ёрдамлари керак бўлиб туради. Аммо бу борада ҳам бош уриб борадиган эшиклари йўқ, - дейди жамоатчи фаол Нигора Жўраева.\nМуҳожирликда ҳомиладорлик, фарзанд кўриш ва саломатлик масалалари ҳам ўзбекистонлик аёлларнинг оғриқли мавзулари бўлиб келаётир.\nАкушер-гинеколог Янглиш Эгамова аёлларга байрам тилакларини билдирар экан, муҳожираларнинг ўз саломатликларига бефарқлиги ҳақида сўз очди.\n- Соғлом онадан баркамол фарзанд туғилади. Сиз кучли бўлингки, яна Навоийлар, Рўдакий, Ибн Синолар дунёга келсин. Ўзбекистон, Тожикистон, Россия демографиясини кўтаринглар, - дейди шифокор Эгамова.\nСтатистик маълумотларга кўра, сўнгги йилларда Россия демографияси муҳожирлар ҳисобига барқарорлашмоқда. Меҳнат муҳожирлари оқими билан бир қаторда муҳожираларнинг Россияда туғилаётган болалари ҳам аҳоли сонининг кечкин камайиши олдини олиб турибди.


101 нуроний хонадонида – Сурхон тонги\n6 daqiqa олдин\nБош саҳифа / Маданият / 101 нуроний хонадонида\nЯнвар 15, 2021\tМаданият Изоҳ қолдириш 189 Кўрилди\nИккинчи жаҳон уруши қатнашчиси Хуррам Муртозаев айни дамда 101 ёшни қаршилаган кекса нуронийларимиздан. Кўп йиллар ички ишлар тизимида меҳнат қилган.\nВилоят ИИБ томонидан ҳар байрамда I гуруҳ ногирони бўлган кекса отахоннинг ҳолидан хабар олинади. Бу йилги 14 январь — Ватан ҳимоячилари кунида ҳам нуронийни йўқлаш учун вилоят ИИБ Тиббиёт бўлими вакиллари у кишининг хонадонида бўлишди.\nУ ерга Тиббиёт бўлими поликлиникаси бошлиғи, майор А.Турсунов ҳамда умумий амалиёт шифокори О.Марченколар ташриф буюриб, отахонни ҳам байрам билан табриклашди, ҳам зарур дори-дармонларни еткзишди.\nНуронийнинг саломатлиги доимий назоратда бўлиб, вилоят соғлиқни сақлаш бошқармаси томонидан алоҳида ҳамшира ҳам бириктирилган. Шундай қутлуғ ёшдаги инсонларни қадрлаш, уларнинг дуосини олишдек эзгу ташаббуслар давомли бўлсин.\nОлдинги А.Тошқуловга ишонч билдирилди\nКейинги 16-мактабда IT билимдонлар ўқитилади\nMabodo madaniy hordiq olishni o‘ylab qoldingiz, qay manzilni ixtiyor etasiz? Insonning tabiati turlicha ekan, istovi …\nАграр соҳадаги ислоҳотлар


Умар розияллоҳу анҳу: Аҳли китобларга уйланиш ҳақидаги фикри\nBy Исмоил Муҳаммад Яъқуб on 11/10/2017 ТАРИХ УМАР ХУЛАФОИ РОШИДИНЛАР\nУмар розияллоҳу анҳуга Ҳузайфа ибн Ямон розияллоҳу анҳунинг яҳудий аёлга уйлангани хабари келганида унга: “У аёлнинг жавобини бер!”, деб деб ёзиб юборди. Ҳузайфа унга: “Сиз бу никоҳни ҳаром деб биласизми, шунинг учун талоқ қилишимни истайсизми?”, деб ёзиб юборган эди, “Йўқ, ҳаром деб ўйламайман. Лекин шу кетишда муслималарни қўйиб, мумисаларга (бузуқ хотинларга) уйланиб кетишларингдан қўрқаман”, деб жавоб йўллади.\nАбу Заҳра ёзади: “Таъкидлаш лозимки, турмушда ҳар тарафлама тўла-тўкис уйғунлик ҳосил бўлиши учун мусулмон эркак мусулмон аёлга уйланиши афзал. Умар розияллоҳу анҳу аҳли китоб аёлларга уйланишдан қайтарар эди, фақат сиёсий манфаатлар кўзланган ва у билан қавм-қабилалар ва миллатлар ўртасида илиқлашув ва бирлашув ҳосил бўлиши мақсад қилинадиган ва шу каби вазиятларда истисно тариқасида уларга уйланишга рухсат берарди…”.\nАллоҳ таоло Ўзининг китобида гарчи чўри бўлса ҳам мўмина аёлга уйланиш озод мушрика аёлга уйланишдан яхши эканини баён қилган: “То иймонга келмагунларича мушрика аёлларга уйланманглар! Шубҳасиз, озод мушрика аёлдан — гарчи у сизга ёқса-да,— иймонли чўри яхшироқдир. То иймонга келмагунларича мушрикларга қизларингизни берманглар! Шубҳасиз, озод мушрикдан — гарчи у сизга ёқса-да, — иймонли қул яхшироқдир. Улар (мушриклар) дўзахга чақирадилар. Аллоҳ ўз изни-иродаси билан жаннатга даъват қилади. Ва одамлар эслатма олишлари учун ўз оятларини баён қилади” [Бақара: 221].\nБу оятларда Аллоҳ субҳанаҳу ва таоло мушрик аёллар то иймонга келмагунларича уларга уйланишдан қайтаради. Ушбу оят далилига кўра мушрик аёлга уйланиш ҳаром бўлса, бошқа бир оят далили билан аҳли китоб аёлга уйланиш жоиздир. У қуйидаги оятдир: “Сизлардан илгари Китоб берилган кимсалардан бўлган ўзларини ҳаромдан сақлаган аёллар ҳам сизлар учун ҳалолдир” [Моида: 5]. Бу оят аввалги оятдаги умумликни хослади. Бу жумҳур уламолар фикридир. Лекин, улар ҳам муслималарга уйланиш афзаллигини айтганлар. Китобияларга уйланиш ҳам қачонки эрга, фарзандларга ёки мусулмон жамиятига етадиган зарарлар бўлмаса жоиз бўлади. Аммо агар зарарлар етадиган бўлса, у ҳолда уларга уйланиш мумкин бўлмайди. Замонамиз уламоларидан баъзилари ҳам шу фикрни қувватлайдилар. Илгари Умар ибн Хаттоб розияллоҳу анҳу ҳам айни шу фикрни айтган эди. Демак, аҳли китоб аёлларга уйланишдан биринчи бўлиб ман қилган у бўлди ва бунда у иккита ҳужжатга суянди:\nа) Бундай қилиш муслима қизларнинг бозори касод бўлишига ва турмушга чиқмай ўтириб қолишларига олиб келади;\nб) Китобия аёл мусулмонларнинг фарзандлари ахлоқини бузади.\nБундан ман қилишга шу икки ҳужжатнинг ўзи ҳам етарли. Аммо, асримиздаги ҳолатларга назар солсак, бундай никоҳдан ман қилиш учун яна ҳам каттароқ сабабларни кўришимиз мумкин. Жумладан:\nа) Аҳли китобдан бўлган хотин мусулмонларга қарши жосуслик топшириғини олган бўлиши эҳтимоли;\nб) Кофирларнинг одатлари мусулмонлар диёрига кириб келиши;\nв) Мусулмон киши кофирларнинг жинсиясини (фуқаролигини) олиб, бора-бора улар ичига сингиб кетиши ва ўзлигини йўқотиши;\nг) Аҳли китобларга уйланган мусулмонлар ўз динларини яхши билмасликлари туфайли китобиялар қўлида хамирдек осон эгиладиган ҳолга тушишлари;\nд) Китобияларга уйланган мусулмонлар улар олдида ўзларини нуқсонли ҳис қилишлари. Бунга эса уларнинг ўз динларини билмасликлари сабаб бўлади.\nШуларнинг ўзи ҳам китобияларга уйланиш мумкин эмаслигига етарли далил бўла оладиган зарарлардир.\n “Тафсири Ибн Касир” (1/265), санади саҳиҳ.\n Абу Заҳра, “Ал-аҳволуш-шахсийя” (104-бет).\n Муҳаммад Вакилий, “Фиқҳул авлавиёт” (78-бет).\n Талмасоний, “Шаҳидул меҳроб” (214-бет).\nAvvalgi maqolaСавол-жавоб: “Ўликни кўргандан кейин чўмилиш керакми?” (Шайх Содиқ Самарқандий)\nKeyingi maqola Савол-жавоб: “Илмга амал қилишга ёрдам берадиган насиҳатлар” (Шайх Содиқ Самарқандий)


Манчини шогирдларидан рекордлар ёхуд Италия саралашни қандай ўтказди? / CHAMPIONAT.asia\nМанчини шогирдларидан рекордлар ёхуд Италия саралашни қандай ўтказди?\n19 ноя 23:35\nТеглар : ИталияРоберто Манчини\nМанчини 81 йиллик рекордни янгилашга эришди.\n2017 йил ноябрь ойида Италия термаси ЖЧга чиқа олмай кўпчиликни шокка тушириб қўйганди. Ҳали саралаш босқичи давом этаётган бир вақтда, Жижжи Буффон терманинг мундиал учун либосини оммага кўрсатиб ҳам улгурганди. Асосий таркибда асосан отахон футболчилар ҳаракат қилар, Жампьеро Вентура шогирдлари зерикарли ўйин намойиш этарди. Орадан икки йил ўтди: италияликлар Евро саралашидан бир нафасда ўтиб кетишди (10 ўйинда 10та ғалаба) ва меҳмондўстлик тамойилларини буткул унутган ҳолда, рақибларини 37:4 ҳисобида таслим этишди. Охирги зарба Арманистон термасига "насиб қилди". Меҳмонлар Палермога не умидлар билан келишганди, аммо ўйин 9:1 ҳисобида якунланди.\nИталия термасидан рекордлар шодаси:\n• Италия тарихда 4 бор ва 1948 йилдан буён илк марта бир учрашувда 9 та гол уришга муваффақ бўлди. Аввалги сафар Лондон Олимпиадасида АҚШ ўз дарвозасидан (9:0) шунча гол ўтказганди. 1928 йил Италия Францияни шу ҳисобда мағлуб этган, бундан йирикроқ ҳисоб Антверпендаги Олимпия ўйинлари-1920 да Миср термасига қарши ўйинда қайд этилган (11:3).\n• Армения билан тўқнашувда 7 футболчи гол уришга муваффақ бўлди – бунақаси илк бор! Бундай ўйинларда одатда ҳужумчилар "мазза" қилишарди, лекин тунда 3 форвард, 3 ярим ҳимоячи (Барелла ва Орсолини бир таймдан ўйнашди, лекин шунда ҳам гол уриб улгуришди) ва 1 ҳимоячи.\n• Фақат 4 жамоа Евро саралашида Италиядан кўпроқ гол урган. Германия – Сан-Марино дарвозасига (13:0 2006 йил), Испания – Мальта дарвозасига (12:1 1981 йил), Голландия – яна Сан-Марино дарвозасига (11:0 2011 йил) ва Франция – Озарбайжонга (10:0 1995 йил).\n• Тарихда биринчи марта Италия саралашнинг барча баҳсларида зафар қучди: юз фоизлик натижа италияликларда аввал на Евро ва на ЖЧ саралашларида бўлмаган.\n• Манчини – Италия термаси билан кетма-кет 11 ўйинда ғалаба қозонган биринчи мураббий. Босния ва Герцеговинага қарши ўйинда Роберто Витторио Поццонинг рекордини янгилаганди (1938 йил унинг қўл остидаги жамога қаторасига 9 учрашувда ғолиб бўлганди), Армения билан тўқнашув орқали Манчини ғалабали сериясини давом эттирди.\n• "Рома" мухлислари учун ёқимли хабар: Николо Заньоло Италия термаси сафида майдонга тушган ва гол урган (рим жамоасининг) энг ёш футболчиси бўлди: 20 ёш 139 кунликда дубль. Николо бу борада клуб афсонаси Даниэле Де Россини (21 ёшда ва 42 кунлик) ортда қолдирди.\n20 ноя 09:23:40\nНақадар аниқ фактлар... Ким нима деса десин-ку! Нози каби ёзадиган журналистлар камда. Ўқиганинг сари - ўқингинг келаверади. Мақола тугаб қолганини пайқамай қоласан, ҳатто. Нози ! сизнинг мақолаларингизни чиқишини интизор бўлиб, кутадиган битта юзер борлигини билганинингизда эди...\n20 ноя 15:34:27\nЎқиш ёки ўқимаслиги иккинчи масала. Асосийси, уни мисраларини кутувчи инсон борлигини билса бўлди!\n20 ноя 15:31:09\nbalkim o'qisa kere\n20 ноя 15:28:45\n19 ноя 23:49:24\nITALIA ANGLIYA FRANSIYA BRAZILYA ASOSIY DAVOGAR JCHDA MANI FIKRIM\n19 ноя 23:37:59\nItaliya JCH2018 chiqolmagandi, endi qarzni uzish vaqti Euro2020 yutish SHART


Тимошенко шикоят аризасини қайтариб олди\n19 октябр 2021, Тошкент вақти: 22:16\nУкраина Бош вазири Юлия Тимошенко иккинчи давра президент сайлови натижаларига қарши мамлакат Олий судига топширган шикоят аризасини қайтариб олди.\nШанба куни баёнот берган Тимошенкога кўра, Олий суд бир қатор сайлов участкалари ҳужжатларининг асл нусхаларини текшириш ва бошқа қонунбузарликлар юзасидан қилинган шикоятни рад қилган.\n- Шикоят аризасининг кўриб чиқишни давом эттиришда мантиқ кўрганим йўқ,-дея таъкидлади иқтидордаги Бош вазир.\nУкраина Марказий сайлов комиссиясига кўра, мухолифат етакчиси Виктор Янукович ўз рақиби Юлия Тимошенкодан 3.48 фоиз кўпроқ овоз олиб президент сайловида ғолиб чиққан.\nТимошенко, ўз навбатида, сайлов давомида 1.5 миллионга яқин овоз соҳталаштирилганини таъкидлаб, сайлов натижаларига қарши шикоят аризаси топширган эди.\nУкраинадаги иккинчи давра сайловида ғолиб чиққан Виктор Янукович 25 феврал куни мамлакатнинг янги президенти сифатида қасамёдга келтирилади.


Ўзбек чегарачилари Тожикистон билан чегара участкалари қўриғини кучайтиришди\nЧоршанба кунидан бошлаб Ўзбекистон чегара қўшинлари қўмондонлиги тожикистонлик ҳамкасблар билан мунтазам алоқада бўлиб турибди\nТОШКЕНТ, 7 ноя - Sputnik. Чоршанбага ўтар кечаси "Ишқобод" чегара постига террористлар ҳужум қилганига қарамай, Тожикистон чегарасидаги ўзбек назорат ўтказиш пунктлари, одатий тартибда ишламоқда, деб хабар қилмоқда РИА Новости мамлакат миллий хавфсизлиги давлат қўмитаси чегара қўшинлари бошқармасига таянган ҳолда.\n"Ўзбек чегарачилари чоршанбадан бошлаб, Тожикистон ва Афғонистон билан чегарада участкалар қўриғини кучайтирди, лекин тожик-ўзбек чегарасида назорат-ўтказиш пунктлари одатий тартибда ишламоқда", - деди агентлик суҳбатдоши.\nУнинг сўзларига кўра, икки мамлакат чегарасида жойлашган 17та назорат-ўтказув пунктларидан ўтиш одатий кечмоқда.\nШунингдек, қўшимча қилинишича, Ўзбекистон чегара қўшинлари қўмондонлиги тожикистонлик ҳамкасблар билан доимий алоқада.\nЭслатиб ўтамиз, чоршанбага ўтар тунда Тожикистоннинг Ўзбекистонга яқин ҳудудида жойлашган "Ишқобод" чегара постига 20 нафар ниқобли кишилар ҳужум қилиб, у ердан 5та автомат ўқотар қуролни эгаллаб олишган эди.\nЎтказилган махсус операция натижасида уларнинг 15 нафари йўқ қилиниб, 5 таси қўлга олинган. Ҳодиса тафсилотлари билан Sputnik Ўзбекистон инфографикасида танишинг.


Кўкчатовдаги «Новопек» полиэтилен қадоқлар ишлаб чиқарувчи завод, 20 март. (Рустем Усмановнинг шахсий архиви)\nОЛМАОТА – Кремль Евроосиё божхона иттифоқига (ЕОБИ) аъзо давлатлар учун импорт божини жорий қилмоқчи. У жорий қилинган тақдирда, Қозоғистондаги қадоқлаш маҳсулотлари ишлаб чиқарувчи компаниялар иттифоқ аъзоси бўлмаган мамлакатлардан хомашё сотиб олишдан фойда кўрмайдилар.\nЕОБИ – Россия етакчилигидаги Евроосиё иқтисодий иттифоқига аъзо давлатларнинг Божхона иттифоқидир.\nФевраль ойида Россия ЕОБИга аъзо бўлмаган давлатлардан полимер хомашёси импорти учун 6,5 фоизлик бож жорий қилиш таклифини билдирди, дейди Қозоғистон қадоқлаш корхоналари уюшмаси раҳбари Нур-Султонлик Батирбек Аубакиров.\nУнинг айтишича, бундай хомашё материаллари озиқ-овқат, истеъмол маҳсулотлари ва қурилиш моллари қадоқларини ишлаб чиқаришда ишлатилади.\nҚозоғистон президенти Қосим-Жўмарт Тўқаев ўтган йил декабрда Кўкчатовдаги «Новопек» заводига ташриф буюрган. (Рустем Усмановнинг шахсий архиви)\nБундай қадоқларнинг аҳамияти коронавирус пандемияси даврида янада ортди, зеро улар одамларни касалланишдан ҳимоя қилади, деб қўшимча қилди у.\n«Бож ҳақидаги муҳокамалар феврал ойида бошланган ва кейинроқ янада фаоллашди. Бугун инсайдерлик манбаларим орқали Евроосий иқтисодий комиссияси (ЕОИИнинг ижрочи органи) божни маъқуллаганини билдим», деб айтган Аубакиров 18 август куни.\nБу чора ҳали расман тасдиқланмаган.\nАубакировга кўра, 2015 йилда қозоғистонлик қадоқчилар хомашёни россиялик таъминотчилардан сотиб олишни бошлаганлар, аммо улар сифатсиз бўлиб чиққан.\nЎша йили мавсум авжида (баҳор, ёз ва куз ойлари) хомашёга талаб кучайган вақтда россиялик таъминотчилар хомашёни биринчи навбатда Россия заводларига етказиб берди, кейин эса нархларни ошира бошлади, деди у.\nНатижада қозоғистонлик қадоқчилар Швейцария, Саудия Арабистони ва Жанубий Кореядан ҳамкорлар излай бошладилар. Уларнинг хомашёси нафақат сифатли, балки Россиядан анча узоқда бўлишига қарамай, нархи Россияникидан арзонроқ ҳам эди, деди Аубакиров.\n«Бошқача қилиб айтганда, Россия билан ишлаш қанчалик фойдасиз эканлиги маълум бўлди», деди у.\n«Аммо уларнинг нефть-кимё заводлари ўз мижозларини бой бераётганини англаб етгач, россияликлар ЕОБИга аъзо бўлмаган давлатлардан полипропилен хомашё маҳсулотлар импорти учун 6,5 фоиз бож жорий этиш таклифини илгари сура бошлади. Улар бизни россиялик заводларга қайтармоқчи», деди Аубакиров.\nИмпорт божи туфайли хорижлик ҳамкорлар ўз маҳсулотлари нархини оширишга мажбур бўладилар, қозоғистонлик қадоқчилар россиялик таъминотчилардан воз кечадиган бўлсалар, кўпроқ харажат қиладилар, деди у.\nҚадоқлаш нархи ошса, озиқ-овқат ҳам қимматлашади, дейди Аубакиров. Озиқ-овқат маҳсулотлари нархининг ошиши қозоғистонлик истеъмолчиларнинг кармонига зиён келтиради ва Қозоғистон айни дамда курашаётган инфляцияни кучайтириб юбориши мумкин, деб қўшимча қилди у.\nБунга муқобил равишда хорижий рақобатга дуч келган қадоқчилар нархларни оширишдан бош тортиши, банкрот бўлиши ва уларнинг ўрнига Қозоғистонга Россия компанияларининг кириб келишига йўл қўйиши керак, деб қўшимча қилди Аубакиров.\n«Айни вазиятда нафақат Қозоғистон, балки Қирғизистон ва Арманистон ҳам зарар кўриши мумкин, чунки улар ҳам ЕОБИ таркибида ва бож улар учун ҳам амал қилади», деди у.\nРоссия манфаатлари ҳукмрон\n«Novopek Group» қадоқлаш компанияси бош директори, кўкчатовлик Рустем Усмановга кўра, бундай божлар полимер хомашё маҳсулотлари ишлаб чиқарувчи Россиянинг йирик нефт-кимё заводларигагина фойда келтиради, кичик ва ўрта бизнес соҳасидаги қозоғистонлик қадоқлаш корхоналари ундан фақат зарар кўрадилар.\n«Биз қўшни давлатлар – Озарбайжон, Туркманистон ва Ўзбекистондаги қадоқлаш маҳсулотлари ишлаб чиқарувчи корхоналар билан рақобат туфайли нархларни ошира олмаймиз», деди у.\n«Улардаги нарх арзон бўлади, чунки улар Божхона иттифоқи таркибига кирмайдилар, яъни уларга нисбатан божлар қўлланилмайди», дейди Усмонов.\n«Бундан ташқари, бу мамлакатларда Россия корхоналарининг маҳсулоти Қозоғистонга нисбатан анча арзон сотилади, чунки бошқа хомашё этказиб берувчилар билан рақобат мавжуд», деди у.\nНатижада бу йўналишдаги қозоқ компаниялари касодга учрабгина қолмай, балки ҳукуматнинг кичик ва ўрта бизнесни қўллаб-қувватлаш учун сарфлаётган йирик маблағлари ҳам беҳуда кетиши мумкин.\nБуларнинг бари Божхона иттифоқида Россиянинг манфаатлари бирламчи эканлиги сабаблидир, деди у.\nИқтисодий мажбурлаш сиёсати\nБу Россия режимининг иқтисодий мажбурлов чоралари Қозоғистон саноатига зарар етказиши билан боғлиқ биринчи ҳолат эмас.\n2018 йил бошида Москва Евроосиё Божхона Иттифоқига (ЕОБИ) кирмайдиган давлатлардан шакар импортига божларни оширган эди.\nИмпорт ва маҳаллий ишлаб чиқаришнинг тўхтаб қолгани Қозоғистонда шакар танқислигини келтириб чиқарди, натижада ишлаб чиқарувчилар Россиядан шакар сотиб олишга мажбур бўлдилар ва маҳаллий бизнес хавф остида қолди.\nЎтган йил октябр ойида ЕОБИ томонидан қабул қилинган қоидалар ички бозорда сут сотаётган маҳаллий қозоқ фермерларини сиқиб чиқариб, Россия корхоналаригагина фойда келтиради, дейди кузатувчилар.\nАйни вақтда Москва иттифоққа аъзо давлатлар имкониятларини чеклаб, ўз таъсирини иқтисодий масалалардан ташқарига кенгайтиришга уринмоқда.\nМай ойида Қозоғистон президенти Қосим-Жўмарт Тўқаев ЕОИИнинг соғлиқни сақлаш, таълим ва фан каби соҳалардаги таъсирини кенгайтирувчи лойиҳа таклифини рад этган.\n«2025 йилга мўлжалланган Евросиё иқтисодий интеграциясини ривожлантиришнинг стратегик йўналишлари» деб номланган бу таклиф 19 май куни муҳокама қилинган.\n«(Бу каби) масалаларнинг тўлиқ Евросиё иқтисодий комиссияси ваколатига киритилиши унинг иқтисодий йўналишини сезиларли ўзгартириши мумкин, бошқача қилиб айтганда, бу ЕОИИ ташкил этилишига оид 2015 йилги шартнома моҳиятига зиддир», деб айтган Тўқаев саммит чоғида.\nБу иттифоқ мамлакатимизни вайрон қилмасидан уни дарҳол тарк этишимиз керак! Россия фақат ўз манфаати ва фойдаси учун лоббизм билан шуғулланади; биз уларни қизиқтирмаймиз!\nРоссия билан иттифоқдан чиқиш керак\nИттифоқни тарк этиш керак. Бўқ есин*))\nУкраинага босқин оқибатлари Қозоғистонни ЕОИИдан чиқишга ундамоқда\nҚозоғистонлик таҳлилчилар мамлакатнинг Москва раҳбарлигидаги ЕОИИга аъзолигини Россиянинг зарарли фаолияти шароитида машъум хато деб ҳисобламоқда.


Қодирий отилиши олдидан икки ракат номоз ўқиб олишга рухсат сўраган эканлар… « O'zbekiston ERK Demokratik Partiyasi\n02 June 2017 - 10:58\n“… Бирин-кетин, қисқа танаффуслар оша янграган ўқ овозлари, инграшлардан сўнг, девор ортидан боғбон қулоғига таниш овоз эшитилади:\nБоғбон бирдан ҳушёр тортади.\n“Бу ўзимизнинг Қодирий-ку!” дея, ичдан овозсиз ҳайқиради. (Эҳтимол, Қодирий командирнинг рус тилидаги татарчага хос оҳангдаги буйруқларидан унинг татар миллатига мансублигини сезиб, шундай савол бергандир?)\nШу заҳоти, боғбон орани тўсиб турган пахса деворга яқинлашиб, девор тирқишидан мўралайди. Тунги ғира-ширада, бир-бирига рўпара турган командир билан маҳбусга кўзи тушади. Бояги саволга жавоб бўлмайди. “Сукут аломати ризо” нақлига амал қилиб маҳбус сўзида давом этади:\nАсрга тенг ўша фиғону изтиробларга тўла дақиқалар қандай ўтганини боғбон умрининг охирига қадар эслаб, эзилиб юради. Сўнг яна ўша таниш, аммо бу гал мардона овоз эшитилади:\nУ ёғи нима бўлганини боғбон билмайди. Бирдан янграган ўқ овози қулоғини кар қилади, ўша, сўнгги ўқ ўзига теккандай, эсидан оғиб, девор ёнига қулаб тушади. Бир пайт, ўзига келиб, кўз очиб қараса, тонг ёришиб қолибди.\nҲам тонгги аёздан, ҳам бояги кўргиликлар изтиробидан вужуди титраб, аранг ўрнидан туради. Таҳорат олиб, бомдод намози поёнида Қуръон тиловат қилиб, одатдагидек, бу кеча шаҳид кетганлар ҳақига бахшида этади.\nШундан сўнг Миролим Миркомилов девор ошиб, тунги ўзи шоҳид бўлган ҳодиса жойига боради. Боягина тупроқ тортилган чоҳ чеккасида шаҳидлардан бирининг оёқ учи очиқ қолганига кўзи тушади. Бу эса, сўнгги шаҳид – Қодирийнинг оёғи экани аён.\nҚотиллар тонг ёришиб қолгани учун, охирги буйруқ ижросидан сўнг, ажал чоҳига апил-тапил тупроқ тортиб жуфтакни ростлаганлар. Уста – боғбон дарҳол ортга қайтиб, боғ ҳовлисидан кетмон олиб чиқади, ялпи мозор – чоҳга тупроқ тортиб, уни шиббалайди. Сўнг, якка ўзи жаноза ўқиб, шаҳид кетганлар, жумладан, қадрдони – буюк адиб Қодирий руҳи поки олдидаги бурчини адо этади.\nКейинчалик, архив ҳужжатларидан маълум бўлдики, ўша машъум 4 октябрь туни Қодирий қатори Чўлпон, Фитрат каби жами ўн саккизта зиёлилар қатл этилган.\nЭҳтимол, уларнинг барчаси, айни, шу Қодирий жисми поки қулаган чоҳга дафн қилингандир, ўша машъум туннинг сўнгги қурбони балки Қодирий бўлгандир, Қодирийга ўқилган жаноза уларга ҳам бахшидадир…”


«Ота-онангнинг юзига назар солишинг ибодат эканини билмайсанми?» | Azon.uz - Ахборот-таҳлилий портал\n793 17:00 14.06.2019\nИнсон учун ота-онани хизматида бўлишдан кўра шарафлироқ бурч бўлмаса керак. Зеро Каломи шарифда ота-онага яхшилик қилиш Аллоҳ таолога ибодат қилиш билан бир ўринда зикр этилди: “Роббингиз Унинг Ўзигагина ибодат қилишингизни ҳамда ота-онага яхшилик қилишни амр этди. (Эй инсон!) Агар уларнинг бири ёки ҳар иккиси ҳузурингда кексалик ёшига етсалар, уларга “уфф” дема ва уларни жеркима! Уларга (доимо) ёқимли сўз айт!" ("Исро" сураси, 23-оят).\nАммора Маъвалий раҳматуллоҳи алайҳ айтади: «Ҳасан Басрийдан: «Бирр (яъни "бирр ул ваалидайн - ота-онага барча турдаги яхшиликлар) нима?» - деб сўрадим. У зот: «Муҳаббат ва борини сарфлаш», - деди. «Оқ бўлиш нима?» - дедим. «Икковлари (ота ва она)ни маҳрум ва ҳижрон қилишинг», - деди. Сўнгра: «Шўринг қургур, ота-онангнинг юзига назар солишинг ибодат эканини билмайсанми? Уларга энди яхшилик қилиш нималигини билиб олавер?» - дедилар».\nФарзанд учун ота-онага яхшилик қилиб, уларнинг розилигини топиш, дуосини олиш энг савобли ибодатлардан бири ҳисобланади.\nЯна фарзанднинг ота-онаси олдидаги бурчи шуки, уларга яхши сўз ила муомала қилиш, улар олдида овозини баланд кўтармаслик, одоб сақлаш, керак бўлганида, уларнинг розилиги ва хурсандчилиги учун ўзидаги бор нарсасини сарфлаш зарур. Аксинча, уларга нисбатан ҳурматсизлик қилиш, Аллоҳ таолога бўлган ҳурматсизлик бўлади.\nОта-она “ўғлимни ё қизимни оқ қилдим» дейиши шарт эмас. Уларнинг дилига озор етказиш, ҳолидан хабар олмай, маҳрум этиш уларга оқ бўлиш ҳисобланади.\nИмом Заҳабий раҳимаҳуллоҳ айтади: “Илм учун сафарга чиқмоқчи бўлдим. Онам “Чиқма!” дедилар. Онамга итоат қилдим ва чиқмадим. Аллоҳ таоло илмимга барака берди”.\nРивоятларда, баъзи тобеинлар икки қаватли уйнинг биринчи қаватида оналари ўтирган бўлса, иккинчи қаватига чиқмас эдилар. Баъзилари эса, оталари уйда ўтирган бўлсалар, ўша уйнинг томига чиқмасдилар, дейилади.\nАбдуллоҳ ибн Масъуд розияллоҳу анҳу айтади: “Мен Набий соллаллоҳу алайҳи васалламдан “Қайси амал Аллоҳ таолога суюклироқ?” деб сўрадим. У Зот: “Вақтида ўқилган намоз” дедилар. Мен: “Кейинчи?” дедим. У Зот: “Ота-онага яхшилик қилиш” дедилар. Мен: “Кейинчи?” дедим. У Зот: “Аллоҳ йўлида жидду-жаҳд қилиш” дедилар\nҲасан Басрий раҳматуллоҳ алайҳ айтганларидек, ота-онанинг юзига қарашнинг ўзи ҳам ибодат экан, бирор нарсани совға қилиб уларни хурсанд қилиш, хизматларида бўлиб, истакларини бажо келтириш Аллоҳ таолонинг розилигини англатади. Ота-онасига яхшилик қилиб юрган ҳар бир мусулмон улар дунёдан ўтиб кетганидан кейин ҳам яхшилик қилишда давом этишни истайди. Бу ҳақда Набий соллаллоҳу алайҳи васаллам ушбу тўрт амални бажаришга амр этганлар:\n1. Дуо қилиш.\nФарзанднинг ота-онасига Аллоҳ таолодан жаннат, хайр-баракалар сўраб қилган дуолари уларга бориб туради. Худди фарзанди уларга тириклик чоғларида яхшилик қилгандек бўлади.\nФарзанд ота-онаси гуноҳининг кечирилишини Аллоҳ таолодан сўраб, истиғфор айтса, уларга вафотларидан кейин ҳам яхшилик қилиб турган бўлади.\n3. Ота-онанинг аҳдига вафо қилиш.\nОта-она ким биландир аҳд тузган ёки берган ваъдаси, мажбуриятлари бўлса, уларни сидқидилдан бажариш орқасидан қилинадиган яхшиликлар қаторига киради ва гўё уларга тириклик чоғларида яхшилик қилгандек бўлади.\n4. Ота-онанинг дўстлари, яқин кишилари ва қариндошларини икром қилиш. Ривоятлардан бирида бундай дейилади: “Абдуллоҳ Ибн Умар розияллоҳу анҳу Макка йўлида бир аъробийни учратди. Дарҳол уни уловларига миндириб, бошларидаги саллаларини ҳам унга бердилар. Шунда ёнидагилар: “Эй Ибн Умар! Бу бир аъробий бўлса, унга оддийроқ нарсани берсангиз ҳам олаверарди” дейишди. Шунда Ибн Умар: “Бу одам Умарнинг, яъни отамнинг дўсти эди,” деб жавоб бердилар”.\nАхлоқ Ота-она яхшилик Исломда оила Мақолалар\n1337 20:05 02.10.2019\n773 17:00 21.08.2019\n414 14:10 15.06.2019\n826 21:00 12.06.2019\n2011 12:01 12.06.2019


Клуб ҳақида — "Турон" футбол клуби\n«Турон» клуби ортда қолган даврда клуб инфратузилмасини шакллантириш борасида сезиларли ислоҳотларни амалга ошириб келмоқда. Ўзбекистон тумани ҳокими Қаҳрамон Жўраевнинг ташаббусига кўра клуб уй ўйинларини ўтказадиган стадионга «Ўзбекистон» номи берилди ва айни кунда ўйингоҳ ҳолати замонавий кўринишга келтирилди.\nЖамоа ПРО-Лиганинг жорий мавсумида ўтказилган 20 та тур учрашувларида 11 ғалаба, 5 дуранг ва 4 мағлубият қайд этган ҳолда 38 очко жамғарди. Тўплар нисбати — 31:19, рақиблар дарвозаси 30 марта ишғол этилди, 19 та тўп ўтказиб юборилди. Иқтидорли ёш ҳужумчи Абдулазизхон Абдурашидов рақиблар дарвозасига 7 та гол киритган ҳолда жамоа тўпурарига айланди.\n«Турон» футбол клуби асосий жамоаси (уй формаси анъанавий қизил рангда)\n«Турон» футбол клуби асосий жамоаси (меҳмон формаси анъанавий оқ рангда)\nТашкил этилганига кўп вақт бўлмаган бўлса-да, «Турон» ҳозирга қадар бир қатор ютуқларга эришди. Хусусан, жамоа 2018 йилда футбол бўйича Фарғона вилояти биринчилиги (Иккинчи лига) мусобақаларида чемпионликни, шунингдек «Наврўз кубоги» мусобақасида ғолибликни тантана қилди. Кейинчалик 2019 йилда В ПРО-Лига Шарқ минтақасида биринчи ўринни эгаллади ва ПРО-Лигага ўтиш баҳсларида ғолиб чиқди. 2020-йилда халқаро миқиёсда ташкил этилган «Фарғона вилояти ҳокими кубоги» мусобақасида финалгача етиб борган. Умуман айтганда, «Турон» футбол тизимидаги барча босқичларни спорт принципларига амал қилган ҳолда босиб ўтмоқда.\nФутбол бўйича Фарғона вилояти биринчилиги. Иккинчи лига ғолиби. (2018-йил)\nВ ПРО-Лига. Шарқ минтақаси ғолиби. (2019-йил)\nЖорий йилнинг 20-октябрь куни Фарғона вилояти ҳокими Хайрулла Бозоров ўз олдига юқори мақсадларни қўйиб келаётган «Турон» клубига ташриф буюрди. Ташриф чоғида вилоят раҳбари клубдаги шарт-шароитлар, футбол академияси ташкил этилиши бўйича амалга оширилаётган ишлар ҳамда яратилаётган қулайликлар билан танишди. Шунингдек, клубнинг келажакдаги режалари мутасаддилар иштирокида ўрганиб чиқилди.\nФарғона вилояти ҳокими Хайрулла Бозоровнинг «Турон» футбол клубига ташрифи\n2017-Йил 15-май куни «ФC Турон» клубимизга расман асос солинган, шу йилнинг ўзида Фарғона вилояти 2-лига мусобақасида иштирокини бошлаган.\nБугунги кунгача клубимизни эришган натижалари:\n2017-йил Фарғона вилояти 2-лига мусобақасида 4-ўрин;\n2018-йил Фарғона вилояти «Наврўз кубоги » соҳиби;\n2018-йил Фарғона вилояти 2-лига мусобақаси чемпиони;\n2018-йил Фарғона вилояти Кубоги вице чемпиони;\n2019-йил Ўзбекистон профессионал футбол лигасининг «Про лига Б» мусобақаси чемпиони;\n2019-йил Фарғона вилояти «Ҳоким кубоги » вице чемпиони.\n“Йилнинг энг яхшилари”—2020\n2020-йилнинг кашфиёт клуби, кетма-кет 3 мавсумда ўзи иштирок этган чемпионатларда ғолибликни қўлга киритган, 2021-йилги Ўзбекистон Суперлигасига йўлланмасига эга чиққан Яйпаннинг “Турон” жамоаси Махсус соврин билан тақдирланди.\nПро Лиганинг энг яхши футболчиси\n2020-йилги Про Лига беллашувларида муносиб ўйин намойиш этган футболчилар кўп бўлди. Улар орасида Абдулазизхон Абдурашидов, Жасур Холтўраев ва Отабек Зокиров ўз ўйинлари билан алоҳида ажралиб туришди.\nЎтказилган сўровномага кўра “Турон” клуби ҳужумчиси Абдулазизхон Абдурашидов “Про Лиганинг энг яхши футболчиси” соврини билан тақдирланди.\nДарвозабонлар: Акмал Турсунбоев, Мирзоҳид Жалилов, Отабек Агеев.\nҲимоячилар: Аслиддин Тоштемиров, Ғолиббек Сарибоев, Исмоилжон Оҳунжонов, Абдуғани Камолов, Марлен Чобанов, Сиёвуш Хабибуллоев. Саидафзалхон Аҳроров, Хушнудбек Авилов, Бобур Қосимов, Жамолхон Баҳромов.\nЯрим ҳимоячилар: Дониёр Исмоилов, Музаффар Музаффаров. Сардор Абдураимов, Аъзам Алиев, Шариф Раҳматов, Муҳаммадхайит Қўлдашев.\nҲужумчилар: Абдулазизхон Абдурашидов, Хумоюн Муртозаев, Рустамхон Азимов, Ким Бо Ёнг, Азиз Ибрагимов.\nҚодирхон Аҳмедов, Олимхон Аҳмедов.\nКлуб раҳбарияти ва ишчи ходимлари:\nКлуб президенти — Олимхон Аҳмедов.\nКлуб вице-президенти — Александр Азимов\nКлуб бош директори директори — Собир Ҳамидов.\nБош мураббий — Анвар Бердиев.\nЖисоний тайёргарлик бўйича мураббий — Вадим Барнич.\nДарвозабонлар мураббийи — Баҳодир Шамсутдинов, Андрей Бакланов.\nМаъмур — Нозимжон Саматов.\nСтадион директори: Азизхон Раҳмонов.\nМаркетинг бўйича мутахассис: Абдуваҳоб Аҳмадалиев\nМатбуот котиби: Бекзод Толибов\nКлуб шифокори — Баҳодир Ҳайдаров.\nФан клуб раиси — Амирулло Собиров.


Zarnews.uz‘га жавоб берадилар: Рудакий кўчасида қувур тортиш ишлари шу ой охиригача якунланади - zarnews.uz\nZarnews.uz‘га жавоб берадилар: Рудакий кўчасида қувур тортиш ишлари шу ой охиригача якунланади\nАслида ушбу мақолани ёзишдан мақсад Самарқанддаги узоқ йилдан бери бир неча марта кавланиб, яна шунча марта ямалаётган Рудакий кўчасидаги ҳолатни жамоатчиликка кўрсатиш эди. Қолаверса, айни пайтда ҳам ушбу кўчада қандай ишлар бажарилаётгани ҳақида ҳавола орқали ўқувчини огоҳлантириб қўйгандик. Ниятимиз, ушбу қувур тортиш ва уни доимий равишда тузатиш ишлари ҳеч бўлмаганда яқин беш йилларга қадар шу билан тугар, деган илинж эди. Аммо шундай бўлса-да, “149-механизациялашган колонна” МЧЖ мақолага нисбатан муносабат билдирибди.\n“Zarnews.uz сайтида Рудакий кўчасидаги ҳолат юзасидан берилган “Рудакий кўчаси: кеча ва бугун” номли мақола бўйича шуни маълум қиламизки, ҳақиқатан ҳам кўчанинг Бўстансарой кўчаси билан кесишмасида ер ости ўтиш йўли қурилиши ишлари олиб борилаётганлиги боис бу ердаги сув ва канализация тармоқлари алмаштирилмоқда. Бу ишлар “149-механизациялашган колонна” МЧЖ томонидан амалга оширилмоқда. Бу ерда 1700 метр сув, 1800 метр канализация тармоқлари ўтказилмоқда. Айни пайтда қувурлар ётқизилган, сув билан уланиш ишлари олиб борилаяпти.\nШу ойнинг охирига қадар ишларни ниҳоясига етказиш режалаштирилган”.\nТеглар: Самарқанд шаҳри Рудакий кўчаси\nСамарқанд шаҳрининг меъморий кўриниши қандай бўлади?\n«Туя гўшти еган» кўча қачон фойдаланишга топширилади?\nМЧЖ ходимларининг Самарқанд шаҳри Рудакий кўчасидаги дарахтларда “алами бор”миди?\n“Сариқ” ҳудуд тоифасига ўтказилган Самарқанд шаҳрида нималарга рухсат берилди?\nСамарқанддаги “За линия” ҳудуди шаҳарчага айлантирилади\nСамарқанд шаҳри кенгайтирилади - янги мавзелар, “йўлдош шаҳарлар” барпо этилади\nБулунғурда 51 ёшли аёл ўқишга кириш учун ҳужжат топширади\nМаданият маҳалласида маданият қолмадими?\nЖомбойда камбағалликда кун кечираётган оилалар 9,8 фоизга камайди\nБиз Валихўжаевнинг сабоғини олганмиз\nДутор инсон вужудининг акси(ми)?\nСамарқандда яна 17 кишида коронавирус инфекцияси аниқланди\nЁш оилаларнинг бузилиб кетишига асосий сабаб нима экани маълум бўлди\nкоронавирус reklama тест синовлари АҚШ Давлат тили ЖССТ COVID-19 СамДУ ўзбек тили Қўшработ Хитой ёнғин


Қобулдаги АҚШ ҳарбий қўмондонлиги ҳамда Афғонистон ўтиш даври ҳукумати вакиллари Ўрузгондаги тасодифий бомбалаш сабаблари юзасидан дастлабки комиссия хулсаларини эълон қилдилар.\nСўнгги маълумотларга кўра тасодифий ҳаво зарбалари оқибатида ўтган душанба 48 киши ҳалок бўлган ва 117 киши оғир жароҳат олган. Матбуот анжуманида чиқиш қилган АҚШ Генерали Дэн МакНил ва Афғонистон ташқи ишлар вазири доктор Абдулло ушбу воқеаларни "тасодифий фожеа" дея таърифлашди. Томонлар келажакда бу каби ҳато ҳаракатлар қайта такрорланмаслиги учун фожеа сабабларини оҳиригача ўрганиб чиқиш ниятидалар. Афғонистон ташқи ишлар вазири аксил-террор коалицияси ҳамда афғон кучларининг толибон ва "Ал-Қаида" жангариларига қарши амалиётлари бундан буён ҳам давом этишини қайд этди.


– Сувни тежайдиган суғориш технологияларини кенг жорий этиш ҳисобига суғорма деҳқончиликни ривожлантириш таъминланади. Масалан, деҳқонларни сувни тежайдиган замонавий технологиялардан фойдаланишни рағбатлантириш мақсадида замонавий ирригация тизимини сотиб олиш ва барча зарур инфратузилмани сақлаш харажатларининг 50 фоизини таъминловчи инвестиция субсидиялари кўринишида давлат томонидан қўллаб-қувватланмоқда. Шу мақсадларда жорий йилда ҳудудлар буюртмасига кўра умумий қиймати 16,6 млрд тенге ажратилган», - деди вазир Ҳукумат йиғилишида.\nҚишлоқ хўжалиги ишлаб чиқарувчиларига сув таъминоти хизматлари нархи ҳам субсидияланади.\nБир куб метр сув учун субсидия миқдори тарифларнинг 50 фоизидан 80 фоизигача пасайтирилади.\nБунинг учун 2,7 млрд тенге ажратилган.\n– Деҳқонларни сувни тежовчи технологияларни жорий этишга рағбатлантириш мақсадида суғориш хизматларига субсидияларни суғориш усуллари бўйича табақалаштириш ишлари олиб борилмоқда. Яъни, сувни тежовчи технологиялардан фойдаланадиган деҳқонларгина бир хил даражада субсидия олади», — деди Ербол Қарашўкеев.


Футзал. 19-тур. "Насаф" иккинчи учрашувда ҳам “Қизилқум”ни мағлуб этди - Voha.uz - Воҳа футболи янгиликлари\nФутзал. 19-тур. "Насаф" иккинчи учрашувда ҳам “Қизилқум”ни мағлуб этди\nОкт 29, 2018 192 0\nБугун футзалчиларимиз Навоийнинг “Қизилқум” жамоасига қарши Ўзбекистон чемпионатининг 19-турининг иккинчи учрашувида майдонга тушишди.\nЎйиннинг 9-дақиқасида меҳмонлар ҳисобда олдинга ўтиб олишди, Темур Раҳимов “Қизилқум” жамоасининг дастлабки голини киритди – 0:1. 12-дақиқага келиб, меҳмонлар ҳисобни 0:2га ўзгартиришди. Голга меҳмонлар посбони Изатилло Исроилов муаллиф бўлди.\nАлбатта бу ҳисоб футзалчиларимиз қониқтирмас эди, шу боис ҳужумларга зўр бериб, 15 ва 16-дақиқаларда Мамашариф Ҳалимов ҳамда Ойбек Полвоновлар орадаги ҳисобни тенглаштиришга эришди.\nДастлабки бўлимнинг сўнгги дақиқасида Рустам Жўраев жамоамизнинг ўйиндаги учинчи голини киритди. Аммо шу дақиқанинг ўзида “Қизилқум” жамоаси ҳам ушбу голга жавоб қайтарди. Меҳмонларнинг бу голини Достон Розиқов киритди – 3:3. Ана шу ҳисобда жамоалар танаффусга чиқиб кетишди.\nЎйиннинг иккинчи бўлими воқеаларга бой бўлди. 34-дақиқада меҳмонлар ўйинчиси Темур Раҳимов майдондан четлатилди. Бу имкониятдан унумли фойдаланган жамоамиз ҳисобни битта голга ошириб олишди. Ушбу голни Сунатилло Жўраев киритди – 4:3.\nЖамоамизнинг фоллари бештадан ошгани сабаб, “Қизилқум” жамоаси 35 ва 39-дақиқаларда икки марта дабл пенальти тепиш ҳуқуқига эга бўлди, аммо бу имкониятдан улар фойдалана олишмади.\nЎйиннинг 39-дақиқасида тажрибали футзалчимиз Ойбек Полвонов жамоамизнинг 5-голини киритишга муваффақ бўлди – 5:3.\nШундай қилиб, футзалчиларимиз 19-турнинг иккинчи учрашувида ҳам “Қизилқум” жамоасини мағлуб этди. Ғалабалар муборак бўлсин!\nФутзалчиларимиз энди навбатдаги 20-тур учрашувини сафарда Нефтчи”га қарши ўтказади. Учашувлар 4 ва 5 ноябр кунлари бўлиб ўтади.\nБу учрашувда ҳам футзалчиларимизга омад тилаб қоламиз.\nФутзал. Ўзбекистон чемпионати, 19-тур\n“НАСАФ” - “ҚИЗИЛҚУМ” 3:3 (3:3)\n29.10.2018. “Геолог” МССМ. 11:00да\nБиринчи учрашув: 8:1.\nҲакамлар: Ғуломқодир Нуруллаев (Бухоро), Фарруҳ Музаффаров (Когон), Аскарбай Арзибеков (Нукус), Жасур Турсунбоев (Урганч).\nНазоратчи: Илҳом Ёқубов (Хива)\nГоллар: Мамашариф Ҳалимов, 15-1:2, Ойбек Полвонов, 16’-2:2, 39’-5:3, Рустам Жўраев, 20’-3:2, Сунатилло Жўраев, 35’-4:3– Темур Раҳимов, 9’-0:1, Изатилло Исроилов, 12, -0:2, Достон Розиқов, 20’-3:3.\n“Насаф”: 65.Жавоҳир Очилов, 9.Сунатилло Жўраев, 34.Мамашариф Ҳалимов, 42. Ойбек Полвонов (с), 92.Рустам Жўраев.\nЗахира: 18.Хуршид Раҳмонов. 23.Жасур Ҳалимов, 38.Алишер Юсупов. 20.Шохруҳ Норқулов, 33.Элнур Жорияқулов.\n“Қизилқум”: 16.Изатилло Исмоилов, 10.Темур Раҳимов, 18.Аҳрор Умрзоқов, 44.Феруз Омонов (с), 75.Алижон Раҳмонов.\nЗахира: 11.Суҳроб Ахмедов, 17.Ўктам Садинов, 47.Шохруҳ Неъматов, 70.Муҳриддин Эгамбердиев, 91.Достон Розиқов, 98.Лазиз Раҳматуллаев. 6.Бекзоджон Ибрагимов, 23.Нуриддинжон Тошев.\nОгоҳлантириш: Ойбек Полвонов (27), Хуршид Раҳмонов (31), Алишер Юсупов (39) - Достон Розиқов (19), Темур Раҳимов (27).\nЧетлатиш: Темур Раҳимов (34, 2СК)\n"СЕВИНЧ": ФУТБОЛЧИЛАРИМИЗ ТЕРМА ЖАМОАМИЗ ЮТУҒИГА ЎЗ ҲИССАЛАРИНИ ҚЎШИШДИ\nНоя 8, 2018 0 228\nЯн 10, 2019 0 395\nМар 10, 2019 0 230\nКарикатура. «МЮ» ва ПСЖ ўйини ҳақида қисқача...


Ўзбекистонда ун, газ, йўлкира, ёғоч ва ҳатто, чақалоқ емаги 50-60 фоизга қимматлади\n28 феврал 2021, Тошкент вақти: 11:21\nЎзбекистон бозорларида озиқ-овқат, ун ва нон, сут маҳсулотлари ҳамда қурилиш моллари нархи 50-60 фоизга қимматлаб кетди. Давлатга қарашли жамоат транспорти қатнови мутлақо узилиб қолган вилоятларда хусусий таксилар йўлкира ҳақини 500 сўмдан 800 сўмга кўтариб олганидан шикоят бўлмоқда. Гарчи ҳар Янги йил бошида нарх ошиши кузатилса-да, бу гал Россия рублининг қадрсизланиши мамлакатда нархларнинг кескин ошишига олиб келди.\nГаз қимматлади, натижада йўлкира 1000 сўмга чиқди\nНаманган вилоятидан Озодликка мурожаат қилган баққол Абдуғофир ака Янги йил бошидан шаҳар ва туманлар марказларидаги йўналишдаги таксилар йўл ҳақини 300 сўмга оширганидан нолиди:\n- Хусусий таксилар нархини 500 сўмдан 800 сўмга оширволди. Газ 300 сўмга ошиптимиш. Бир чиқиш-тушиш 800 сўм бўлди. Аслида 1000 сўм, дегани бу. Чунки, қайтимга 200, 300 сўмлик пул йўқ ҳозир. 2 та гугурт беради, холос. Шаҳарда жамоат транспорти умуман йўқ. Номига 2 та "Отайўл" бор, ҳеч ким минмайди. Мажбур, аҳоли таксига чиқаяпти. Бизга ўхшаган пули йўқлар пиёда қолди, лекин,- дейди наманганлик баққол.\nЎзбекистонда 1 январдан бошлаб бензин нархи 25 сўмга, метан гази нархи эса 400 сўмга қимматлади. Бунга президент қарори билан автомобил ёнилғисидан фойдаланганлик учун жисмоний шахслардан олинадиган солиқ миқдори ҳамда метан гази учун сармоя устамаси оширилгани сабаб қилиб кўрсатилди.\n50 килолик 1 қоп ун 65 минг сўм бўлди\nЖиззах вилоятидан Озодликка мактуб ёзган тингловчи ун нархининг ошиб кетганидан нолиди:\n"Salom mening bitta savolim bor edi. Avgust oyida unning narhi 1 qopi yani 50kg mi 40000 edi xozir 65000 bölgan.Shunday 5,6 oy ichida 25000sum kötarilib ketishiga sabab nima? Eshitishimcha xali yana kötarilishda davom etarkan.Gap özimizning Jizzax-8 va Döstlik davlat uni xaqida ketyapti. Un avgust oyida 800 sum 1kilosi ,xozir 13000sum farqi 5oyga 500 sum", деб ёзди Озодлик муштарийси.\nНаманганлик Музаффар аканинг айтишича, вилоятда кўп истеъмол қилинадиган Поп унининг нархи ҳам 65 минг сўмга чиққан:\n- Ўзимизда чиқадиган 50 килолик бир қоп ун Янги йилдан олдин ҳам 55 минг сўм эди, ҳозир 65 минг сўмга чиқиб кетди. Бизда қишлоқларда одамлар нон қилиш учун, асосан, ўзимизнинг маҳаллий унни оладику! Қозоқнинг уни бундан ҳам қиммат. Қозоқ унини пишириқларга ва ўзимизнинг унга аралаштириб, пишириш учун олинади. Лекин, уннинг қимматлагани ёмон бўлди,- дейди Музаффар ака.\nҚарағай ёғочи ярим баробарга қимматлади\nНамангандаги қурилиш моллари бозорида ёғоч сотадиган тадбиркор Музаффар ака Россияда рубль қадрсизланиши ортидан Ўзбекистондаги қурилиш моллари бозорида нарх беқарор бўлиб қолганини айтмоқда.\nУ олиб-сотадиган қарағай ёғочи Россиядан келади.\n- Ҳозир Россия рубли бир кўтарилиб-бир тушиб тургани учун мен шу кунда ёғоч бизнесини тўхтатиб ҳам турибман. Узунлиги 15 метрлик тўсинлар 24 минг сўмдан 32-35 минг сўмга чиқиб кетди. Эрталабда бозорга борсангиз, сўмда савдо қилишниям билмайсиз, долларда қилишниям билмайсиз. Хуллас, кўтарасига зарар бўлиб қолди,- дейди Музаффар ака.\nЎзбекистон қурилиш бозорларида сотиладиган қарағай ёғочларининг маҳаллийси йўқ, фақат Россияники. Аммо, шу кунда рубл қадрсизланиши боис, Ўзбекистонда қимматлаган яна бир муҳим қурилиш материали - шифер бўлмоқда:\n- Россиянинг шифери ҳам 22 минг сўм эди. Ҳозир 30 минг сўмнинг тепасида. Одамлар мажбур бўлганидан Ўзбекистоннинг 18 - 22 минг сўмлик шиферини олаяпти. Бир йилда синиб кетадию, энди иложи йўқ,- дейди Музаффар ака.\n7 минг сўмлик пишлоқ 11-12 минг бўлди\nЎзбекистондаги озиқ-овқат маҳсулотлари орасида сут маҳсулотларининг каттагина қисми Россиядан келади ва сўнгги бир ой ичида бу турдаги маҳсулотлар нархи қарийб 60 фоизга қимматлади.\n- Мен куни-кеча Россиядан келадиган юмшоқ пишлоқни - номи ёдимдан кўтарилди - 11 минг сўмга олдим. Россияда рубль қадрсизланиб кетишидан олдин шу пишлоқларнинг килоси 7 минг сўм эди. Ҳозир, 12 минг сўмгаям бор. Россиядан келадиган йогурт, болаларга бериладиган қуруқ сутлар ҳам шундай 50-60 фоизга қимматлаган,- дейли тошкентлик иқтисодчи Тошбек.\nРоссия бозори Ўзбекистоннинг қора бозорини ўйнатаяпти\nШу кунда Ўзбекистондаги хориж валюталари қора бозорида ҳам нарх беқарор бўлиб қолмоқда.\nЯнги йил арафасида 1 АҚШ долларининг нархи қора бозорларда 3 минг 400 сўмга чиқди ва сўнгги 23 йилдаги рекорд кўрсаткич қайд этилди.\n- Ҳозир долларнинг нархи ҳам 3 минг 400 - 3 минг 500 сўм ўртасида ўйнаб турибди. Давлат курси эса 2 ярим мингга яқинлади. Бу эса мамлакатда ишлаб чиқарилаётган маҳсулотлар нархининг ҳам ошишига олиб келаяпти. Яъни, асосий қисми Россия ва Қозоғистондан келаётган озиқ-овқат, халқ истеъмоли моллари нархи рублнинг қадрсизланиши боис кўтарилган бўлса, маҳаллий маҳсулотлар нархи Ўзбекистонда АҚШ долларининг нархи ошгани боис, қаимматламоқда ва бу ҳам бевосита, Россияда бўлаётган жараёнлар билан боғлиқ, - дейди тошкентлик иқтисодчи Тошбек.


Жанубий Кореяда машҳур тиш ювиш воситалари савдодан қайтариб олинаяпти\nКореянинг йирик косметика компанияси AmorePacific ("Амор пасифик") тиш ювиш воситалари инсон соғлиғи учун хавфли моддалар бўлгани сабабли сотувдан қайтариб олинаяпти. Бу ҳақда Жанубий Корея озиқ-овқат ва фармакология хавфсизлиги вазирлиги маълум қилган.\n"Median ("Медиан") савдо белгисининг 11т маҳсулоти савдо пештахталаридан қайтариб олинади. Уларнинг таркибида метилизотиазолинон (MIT) ва метилхлоризотиазолинон (CMIT) моддалари мавжудлиги аниқланган", - дейилади хабарда. Унда таъкидланишича, бу тиш пасталари хорижга экспорт қилинмаган.\nУшбу моддалар айрим мамлакатларда косметика саноатида консервантлар ва замбуруғларга қарши воситалар сифатида қўлланилади. Жанубий Кореяда тиш ювиш воситалари ишлаб чиқишда улардан фойдаланиш тақиқланган.\nЖанубий Корея косметика тиш пастаси


Жиззах вилоят солиқчилари Ўзбекистон Республикаси Конституциясининг 26 йиллиги муносабати билан тақдирланишди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах вилоят солиқчилари Ўзбекистон Республикаси Конституциясининг 26 йиллиги муносабати билан тақдирланишди\nКонституция барча қонунларимизнинг асоси, мамлакатимиз фаровонлиги, халқимиз бахт-саодатининг кафолатидир.\nИстиқлол йилларида ҳаётимизнинг барча жабҳаларида кенг қамровли ислоҳотлар олиб борилмоқда. Бунинг замирида энг аввало инсон ҳуқуқ ва эркинликларига бўлган эътибор, унинг шаъни ва қадр-қимматини ҳурмат қилиш, инсон ҳуқуқларининг энг олий қадрият сифатида тан олиниши каби ҳаётий тамойил ётади.\nАна шу каби ғоялар бундан 26 йил муқаддам қабул қилинган Бош қомусимизда алоҳида мустаҳкамланган.\nЎзбекистон Республикаси конституциясининг 26 йиллиги муносабати билан Жиззах вилоят давлат солиқ бошқармасида тадбир ташкил этилди. Унда сўз олганлар юртимиз тинчлиги осмонимиз мусаффолиги, ҳалқимиз келажаги буюк эканлиги тўғрисида сўзладилар.\nЎтган йиллар давомида солиқ соҳасини ислоҳ қилишда ҳам бир қанча ўзгаришлар рўй берди. Солиқ тизимида ишлаётган ходимларнинг ойлик маошлари 70 фоизга оширилди. Ўтган куни соҳа вакилларини моддий қўллаб- қувватлаш мақсадида бошқарманинг буйруғи қабул қилинди. Унга асосан Конституциямиз қабул қилинганлиги 26 йиллиги муносабати билан ҳар бир ходим ойлик лавозим маошининг 1.5 баробари миқдорида мукофотланди.\nДавлат солиқ қўмитасининг буйруғига мувофиқ 2 нафар ходим фахрий ёрлиқ ва қимматбаҳо совға билан мукофотланди.\nШунингдек, қўмитанинг тегишли буйруғига мувофиқ 21 нафар ходимга навбатдаги махсус унвонлар берилди.\nШу куни давлат солиқ хизмати ходимларининг 2 нафарининг фарзандлари спортда эришган ютуқлари инобатга олиниб, уларга бошқарманинг эсдалик совғалари топширилди.


Никоҳи ҳаром бўлган аёллар ҳақидаги боб – Islom Nuri\nНикоҳи ҳаром бўлган аёллар ҳақидаги боб\nНикоҳи ҳаром бўлган аёллар (яъни, уларга уйланиш мукин бўлмаган маҳрамлар) икки қисмдир:\nБиринчи қисм: Никоҳи абадий ҳаром бўлган аёллар.\nУлар ўн тўртта бўлиб, еттитаси насаб билан ҳаром бўлади, еттитаси сабаб билан ҳаром бўлади. Улар Аллоҳ таолонинг қуйидаги оятларида зикр қилинган аёллардир:\n«Оталарингиз уйланган хотинларни никоҳингизга олманг! Магар илгари ўтган бўлса, (уйланган бўлсангиз, Аллоҳ афв этар). Албатта бу хунук ва жирканч бўлган ёмон қилиқдир. Сизлар учун оналарингиз, қизларингиз, опа-сингилларингиз, аммаларингиз, холаларингиз, ака-укаларингизнинг қизлари, опа-сингилларингизнинг қизлари, эмизган оналарингиз, эмишган опа-сингилларингиз, қайноналарингиз, жинсий алоқада бўлган хотинларингизнинг тарбиянгизда бўлган қизлари (мана шу санаб ўтилган аёлларга уйланиш ҳаром қилинди) — агар хотинларингиз билан жинсий алоқада бўлмаган бўлсангиз (уларни талоқ қилгандан кейин аввалги эрларидан туғилган қизларига уйлансангиз) сизлар учун гуноҳ йўқдир. Яна ўз пушти камарингиздан бўлган ўғилларингизнинг хотинларига (уйланишингиз) ҳамда опа-сингилни жамлашларингиз (яъни бирини талоқ қилмай туриб бошқасига уйланишларингиз ҳаром қилинди). Магар илгари ўтган бўлса (Аллоҳ афв этар). Албатта Аллоҳ мағфиратли ва меҳрибон бўлган зотдир (Нисо: 22, 23).\n1) Насаб билан никоҳи ҳаром бўлган аёллар. Улар қуйидагилар:\nОна ва буви. Чунки, Аллоҳ таоло: «Сизлар учун оналарингиз(га\nуйланиш ҳаром қилинди)», деди (Нисо: 23).\nҚиз, ўғилнинг қизи, қизнинг қизи, ўғилнинг қизининг қизи. Чунки, Аллоҳ\nтаоло: «қизларингиз», деди (Нисо: 23).\nОпа (сингил), хоҳ ота-она бир бўлсин, хоҳ ота томонидан ё она томонидан\nбўлсин. Чунки, Аллоҳ таоло: «опа-сингилларингиз», деди (Нисо: 23).\nОпа-сингилнинг қизи, унинг ўғлининг қизи ва қизининг қизи. Чунки, Аллоҳ\nтаоло: «опа-сингилларингизнинг қизлари», деди (Нисо: 23).\nАка-уканинг қизи, ака-уканинг қизининг қизи ва ўғлининг қизи. Чунки,\nАллоҳ таоло: «ака-укаларингизнинг қизлари», деди (Нисо: 23).\nАмма ва хола. Чунки, Аллоҳ таоло: «аммаларингиз, холаларингиз»,\nдеди (Нисо: 23).\n2) Сабаб билан никоҳи ҳаром бўлган аёллар. Улар қуйидагилар:\nМулоъана қилган аёл мулоъана қилган эрга (Мулоъана ҳақида Қуръони\nкаримнинг «Нур» сураси 6-9 оятларида зикр қилинган). Жузжоний Саҳл ибн Саъддан\nривоят қилишича: «Бир-бири билан мулоъана қилишган эр-хотин ҳақидаги суннат\nшуки, уларни ажратиб юборилади, сўнг ҳеч қачон яна қайта бирга бўлмайдилар» (Абу\nДовуд (2250) ривоят қилган, бунинг асли Бухорийда (4745) ва Муслимда (1492)\nмавжуд). Ал-Муваффақ раҳимаҳуллоҳ айтади: «Бунга хилоф сўз айтган бирон кишини\nбилмаймиз» (Ал-муғний: 8/54).\nЮқоридаги қисмлардан насаб билан ҳаром бўлганлари разоъат (эмикдошлик)\nбилан ҳам ҳаром бўладилар. Қайси бир аёлнинг никоҳи насаб билан ҳаром бўлган\nбўлса, разоъат билан ҳам худди шундай ҳаром бўлади. Чунки, Аллоҳ таоло:\n«эмизган оналарингиз, эмишган опа-сингилларингиз», деди (Нисо: 23).\nРасулуллоҳ соллаллоҳу алайҳи ва саллам айтганлар: «Насаб жиҳатидан ҳаром бўлган\nнарса разоъат жиҳатидан ҳам ҳаром бўлади» (Бухорий (5111) ва Муслим (1444) Оиша\nрозияллоҳу анҳодан ривоят қилганлар).\nАқд сабабли отасининг хотини (яъни ўгай онаси) ва бобосининг хотини\nҳаром бўлади. Чунки, Аллоҳ таоло: «Оталарингиз уйланган хотинларни\nникоҳингизга олманг!», деди (Нисо: 22).\nЎғлининг хотини, ҳар қанча қуйига кетса ҳам, ҳаром бўлади. Чунки, Аллоҳ\nтаоло: «ўз пушти камарингиздан бўлган ўғилларингизнинг хотинлари» деди\nХотинининг онаси ва бувилари (хотини билан никоҳ) ақди бўлиши биланоқ\nҳаром бўлади. Чунки, Аллоҳ таоло: «қайноналарингиз (яъни\nхотинларингизнинг оналари)», деди (Нисо: 23).\nЖинсий алоқада бўлган хотинининг қизи ва унинг ўғилларининг қизлари.\nЧунки, Аллоҳ таоло: «жинсий алоқада бўлган хотинларингизнинг тарбиянгизда\nбўлган қизлари(га уйланиш ҳаром қилинди) — агар хотинларингиз билан\nжинсий алоқада бўлмаган бўлсангиз (уларни талоқ қилгандан кейин аввалги\nэрларидан туғилган қизларига уйлансангиз) сизлар учун гуноҳ йўқдир», деди\nИккинчи қисм: Вақтинчалик никоҳи ҳаром бўлган аёллар.\nУлар икки турга бўлинадилар:\n1) Жамлаш жиҳатидан ҳаром бўлганлар:\nОпа-сингилни жамлаш ҳаром бўлади. Чунки, Аллоҳ таоло: «опа-сингилни\nжамлашларингиз (яъни бирини талоқ қилмай туриб бошқасига уйланишларингиз\nҳаром қилинди)», деди (Нисо: 23). Шунингдек, аёл билан унинг аммасини жамлаш,\nаёл билан унинг холасини жамлаш ҳам ҳаром бўлади. Чунки, Расулуллоҳ соллаллоҳу\nалайҳи ва саллам: «Аёл билан унинг аммасини, аёл билан унинг холасини\nжамланмайди», деганлар (Бухорий (5109) ва Муслим (1408) Абу Ҳурайра розияллоҳу\nанҳудан ривоят қилганлар). У зот соллаллоҳу алайҳи ва саллам бундаги ҳикматни\nбаён қилиб: «Чунки, ундай қилсангиз, қариндошлик алоқаларингизни узган\nбўласизлар», деганлар. Сабаби, кундошлар ўртасида рашк деган нарса бўлади. Агар\nулардан бири иккинчисига қариндош бўлса, ўртада узилиш пайдо бўлиши мумкин. Энди\nагар аёл талоқ қилинса ва иддаси чиқса, унинг опа-синглисига, аммасига, холасига\nуйланиши ҳалол бўлди. Чунки, маҳзур (эҳтиёт бўлиш лозим бўлган монеъ)\nТўрттадан ортиқ аёлни жамлаш жоиз бўлмайди. Чунки, Аллоҳ таоло:\n«Сизлар учун никоҳи ҳалол бўлган аёлларга иккита, учта, тўрттадан\nуйланаверинглар», деди (Нисо: 3). Расулуллоҳ соллаллоҳу алайҳи ва саллам\nтўрттадан ортиқ хотини бўлган кишилар Исломни қабул қилганларида уларга\nтўрттадан ортиғидан ажралишга буюрганлар (Абу Довуд (2241), Ибн Можа (1952) Қайс\nибн Хорис розияллоҳу анҳудан ривоят қилганлар).\n2) Кетувчи бир ориз (вақтинчалик сабаб) билан ҳаром бўлганлар:\nБировдан идда сақлаётган аёлга уйланиш ҳаром бўлади. Чунки, Аллоҳ таоло:\n«То идда муддати битмагунча никоҳ боғлашга қасд қилманг!», деди (Бақара:\n235). Бундаги ҳикматлардан бири шуки, у аёл ҳомиладор бўлган бўлиши мумкин, бу\nҳолда насаблар аралашиб кетиши хавфи бўлади.\nЗино қилгани маълум бўлган зинокор аёлга то у тавба қилиб, иддаси\nтугамагунча уйланиш ҳаром бўлади. Чунки, Аллоҳ таоло: «Зинокор аёлга фақат\nзинокор эркак ёки мушрик уйланур. Ва бу (яъни зинокор аёлларга уйланиш)\nмўминларга ҳаром қилингандир» (Нур: 3).\nБир киши уч талоқ қўйган аёлига то у аёл билан бошқа бир эркак саҳиҳ\nникоҳ билан қўшилмагунича яна қайта уйланиши ҳаром бўлади. Аллоҳ таоло айтади:\n«(Эр хотинини қайта никоҳига олиши мумкин бўлган) талоқ икки\nмартадир … Энди агар уни (учинчи марта) талоқ қилса, у аёл то\nбошқа эр билан турмуш қурмагунича аввалги эрига ҳалол бўлмайди» (Бақара:\nМуҳримага (яъни, эҳромдаги аёлга) то эҳромидан чиқмагунича уйланиш ҳаром\nШунингдек, муҳрим киши эҳромдалик ҳолида бирон аёлга никоҳ ақди боғлаши\n(уни турмушга узатиши) ҳам жоиз бўлмайди. Расулуллоҳ соллаллоҳу алайҳи ва\nсаллам: «Муҳрим никоҳланмайди, никоҳламайди, совчи қўймайди», деганлар (Муслим\nКофир одам муслима аёлга уйланиши ҳалол бўлмайди. Чунки, Аллоҳ таоло:\n«То иймонга келмагунларича мушрик эрларни (қизларингизга)\nуйламангиз!», деди (Бақара: 221).\nМусулмон киши кофира аёлга уйланмайди. Чунки, Аллоҳ таоло: «То\nиймонга келмагунларича мушрика аёлларга уйланмангиз!», деди (Бақара: 221),\n«Сизлар ҳам кофираларнинг билак-қўлларидан ушламанглар (яъни, сизларнинг\nхотинларингиз кофира бўлган ҳолларида кофирлар билан қолишни истаса, сизлар\nуларнинг йўлларини тўсиб никоҳларингизда сақламанглар)», деди (Мумтаҳана: 10).\nАммо, аҳли китоблардан бўлган озод аёлга мусулмон киши уйланиши жоиз. Чунки,\nАллоҳ таоло: «Сизлар учун мўминалар орасидан ўзларини ҳаромдан сақлаган\nаёллар ва сизлардан илгари Китоб берилган кимсалардан бўлган ўзларини ҳаромдан\nсақлаган аёллар ҳам ҳалолдир», деди (Моида: 5). Ушбу оят юқоридаги\nкофираларнинг мусулмонларга никоҳланишлари ҳаромлигини ифодаловчи икки оятнинг\nумумий маъносини хослаб қўяди. Аҳли илмлар шунга ижмоъ қилганлар.\nОзод мусулмон эркак чўри муслима аёлга уйланиши ҳаром бўлади. Чунки, бу\nундан туғилган фарзандлари қул қилинишига олиб келади. Фақат зинога тушиб қолиш\nхавфи бўлсагина ва озод аёлнинг маҳрига ё чўрини сотиб олишга қурби етмасагина,\nмуслима чўрига уйланиши жоиз бўлади. Аллоҳ таоло айтади: «Сизлардан кимда-ким\nозод мўмина аёлларга уйланиш имкониятига эга бўлмаса, қўлларингиздаги мўмина\nчўрилардан бирига уйланаверсин… Бу (яъни чўриларга уйланиш рухсати)\nорангиздаги бузилиб кетишдан қўрққан кишилар учундир» (Нисо: 25).\nҚул ўзининг саййидасига (хожасига) уйланиши ижмоъ билан ҳаромдир. Чунки,\nаёл киши унинг хожаси бўлиши, у эса унинг эри бўлиши бир-бирига зид иш бўлиб,\nҳар бирининг ўзига хос ҳукмлари бўлади.\nХожа ўзининг чўрисига уйланиши ҳаром бўлади. Чунки, эгадорлик ақди никоҳ\nақдидан кучлироқ. Бир ақд ўзидан заифроқ бўлган нарса билан жамланмайди.


Эрдўған АҚШдан кўнгли қолганини тан олди\n12:40 / 19.11.2016 29509\nТуркия президенти Ражаб Тоййиб Эрдўған америкалик ҳамкасби Барак Обама ва вице-президент Жо Байденни Сурия муаммосига жиддий ёндашмаганликда айблади.\nЭрдўған CBS телекомпаниясининг "60 дақиқа" дастурига берган интервьюсида баёнот беришича, Сурияда давом этаётган уруш Туркия жанубий чегаралари хавфсизлигига раҳна солмоқда ҳамда Анқаранинг мудофаа имкониятларига ҳалақит бермоқда. Бундан ташқари, бу уруш Туркияга 3 миллион суриялик қочқин кириб келишига сабаб бўлган. Бу Европадаги суриялик қочқинлар сонидан 2 марта кўп демакдир.\n"Биз бу муаммоларга масъулмиз. Биз бу масалаларни президент Обама ва вице-президент Байден билан муҳокама қилганмиз. Аммо, улар вазиятга етарлича эътибор қаратишмади. Бу биз учун ачинарли ҳолатдир", —деган Эрдўған.\nУ шунингдек, АҚШнинг Сурия масаласи бўйича эгаллаган қарашидан "кўнгли қолган"ини таъкидлаган.\nШу билан бирга, Туркия раҳбари АҚШ ҳукуматини Фатҳуллоҳ Гуленни топширмаётгани учун ҳам танқид қилган. Расмий Анқара, Гуленни шу йилнинг 16 июлига ўтар кечаси амалга оширилган давлат тўнтаришига уринишда бош айбдор ва ташкилотчи деб баҳолайди.\nВашингтон раҳбарияти, Гуленни Туркияга экстрадиция қилиш жараёнига аралашолмаслигини, буни мамлакат суди ҳал қилишини таъкидлаб келади.